**รายงานการประชุม**

สภาองค์การบริหารส่วนตำบลเขาขาว

สมัยสามัญ สมัยที่ 1 ประจำปี พ.ศ.2563

เมื่อวันพฤหัสบดี ที่ 6 กุมภาพันธ์ ๒๕63 เวลา 13.0๐ น.

ณ ห้องประชุมสภาองค์การบริหารส่วนตำบลเขาขาว

**ผู้มาประชุม**

1. นายดำรงค์ อุ่นศร ประธานสภาองค์กรบริหารส่วนตำบลเขาขาว
2. นายบรรจงกิจ บุญโชติ รองประธานสภาองค์กรบริหารส่วนตำบลเขาขาว
3. นายเดโช ชิตรัตน์ สมาชิกสภา อบต.เขาขาว หมู่ที่ 1
4. นายเกรียงศักดิ์ สุขช่วง สมาชิกสภา อบต.เขาขาว หมู่ที่ 2
5. นายสุนทร คารมดี สมาชิกสภา อบต.เขาขาว หมู่ที่ 2
6. นางสาวพิสมัย สีใส สมาชิกสภา อบต.เขาขาว หมู่ที่ 3
7. นางวิภู พรหมรักษา สมาชิกสภา อบต.เขาขาว หมู่ที่ 3
8. นายนนฑิพัฒน์ ปานกล่อม สมาชิกสภา อบต.เขาขาว หมู่ที่ 4
9. นายสายันต์ สุวรรณสังข์ สมาชิกสภา อบต.เขาขาว หมู่ที่ 5
10. นายปรีชา ทองอร่าม สมาชิกสภา อบต.เขาขาว หมู่ที่ 6
11. นายสุชาติ คงหอม สมาชิกสภา อบต.เขาขาว หมู่ที่ 6
12. นายเกรียงไกร หนูนวล สมาชิกสภา อบต.เขาขาว หมู่ที่ 7
13. นายสมพงษ์ ปั้นคง สมาชิกสภา อบต.เขาขาว หมู่ที่ 8
14. นายวิรัตน์ บุญมา สมาชิกสภา อบต.เขาขาว หมู่ที่ 8
15. นายฤทธิ์ จิตรา สมาชิกสภา อบต.เขาขาว หมู่ที่ 10
16. นางเสาวภา รัตนบุรี สมาชิกสภา อบต.เขาขาว หมู่ที่ 10
17. นายคัมภีร์ ชุมขุน สมาชิกสภา อบต.เขาขาว หมู่ที่ 12
18. นายสุริยันต์ ยิ้มสุด สมาชิกสภา อบต.เขาขาว หมู่ที่ 12

**ผู้ไม่มาประชุม**

1. จตุพร จันทร์เทพ สมาชิกสภา อบต.เขาขาว หมู่ที่ 1
2. นายสุธา ทองแผน สมาชิกสภา อบต.เขาขาว หมู่ที่ 7
3. นายสมโชค คงทอง สมาชิกสภา อบต.เขาขาว หมู่ที่ 9
4. นายจำรัส สวัสดี สมาชิกสภา อบต.เขาขาว หมู่ที่ 9
5. นางสาวปัญยาลักษณ์ หมื่นใจ สมาชิกสภา อบต.เขาขาว หมู่ที่ 11
6. นางสาวละออง แก้วเก้า สมาชิกสภา อบต.เขาขาว หมู่ที่ 11

**ผู้เข้าร่วมประชุม**

1. นายเกษม สังข์แก้ว นายกองค์การบริหารส่วนตำบลเขาขาว
2. นายบุญธรรม หนูภัยยันต์ รองนายกองค์การบริหารส่วนตำบลเขาขาว
3. นายวิรัช มะลิแก้ว รองนายกองค์การบริหารส่วนตำบลเขาขาว

**เริ่มประชุมเวลา : เวลา 13.00 น.**

เมื่อที่ประชุมพร้อม มีสมาชิกสภาองค์การบริหารส่วนตำบลเขาขาวมาประชุมทั้งสิ้น

18 คน นายดำรงค์ อุ่นศร ประธานสภาองค์การบริหารส่วนตำบลเขาขาวจุด เทียน ธูป บูชาพระรัตนตรัย และดำเนินการตามระเบียบวาระการประชุม

**ระเบียบวาระที่ ๑ : เรื่องที่ประธานแจ้งให้ที่ประชุมทราบ**

**นายดำรงค์ อุ่นศร ประธานสภาฯ** ขอขอบคุณท่านสมาชิกทุกท่านที่มาโดยพร้อมเพรียงกัน ผมขอเปิดประชุมสภาองค์การบริหารส่วนตำบลเขาขาว สมัยสามัญ สมัยที่ 1 ประจำปี พ.ศ.2563 เนื่องจากปลัด อบต.ซึ่งเป็นเลขานุการสภาติดประชุม ผมจึงขอให้ท่านสมาชิกสภาเลือกเพื่อนสมาชิกทำหน้าที่เลขานุการสภาฯชั่วคราว เชิญครับ

**นางวิภู พรหมรักษา สมาชิก อบต.เขาขาว หมู่ที่ 3** กราบเรียนท่านประธานสภาที่เคารพ ดิฉันนางวิภู พรมรักษา สมาชิก อบต.หมู่ที่ 3 ขอเสนอให้นางสาวพิสมัย สีใส เป็นเลขานุการสภาฯชั่วคราวค่ะ

**ผู้รับรอง** นายเกรียงศักดิ์ สุขช่วง สมาชิกสภาอบต.หมู่ที่ 2

นายสุริยันต์ ยิ้มสุด สมาชิกสภาอบต.หมู่ที่ 12

**นายดำรงค์ อุ่นศร ประธานสภาฯ** ยังมีท่านสมาชิกท่านใดประสงค์จะเสนอชื่อผู้ที่เหมาะสมจะทำหน้าที่เลขานุการสภาฯ อีกหรือไม่ครับ เมื่อไม่มีสรุปว่าที่ประชุมมีมติเป็นเอกฉันท์ให้นางสาวพิสมัย สีใส สมาชิกสภา อบต.เขาขาว หมู่ที่ 3 เป็นเลขานุการสภาฯชั่วคราว เชิญท่านสมาชิก อบต.หมู่ที่ 12

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพ เรียนท่านคณะผู้บริหาร ท่านสมาชิกสภาผู้ทรงเกียรติ ผมสุริยันต์ ยิ้มสุด สมาชิกสภาอบต. หมู่ที่ 12 ขอเรียนท่านประธานอย่างนี้ครับ ก่อนจะถึงวาระอื่นๆ ผมมีเรื่องที่จะคุยอยู่สามสี่เรื่อง แต่เรื่องที่ผมจะคุยจำเป็นต้องแนบด้วยเอกสาร ฉะนั้นเพื่อให้เสียเวลาที่ประชุม ผมจึงขอเอกสารตอนนี้เลยครับท่านประธาน 1.สัญญาจ้างเก็บขยะของอบต. 2.ใบคำร้องตั้งแต่เดือนธันวาคม มกราคม ผมขอสองเดือนครับ คำร้องที่เพื่อนสมาชิกหรือพี่น้องประชาชนเดือนร้อนมายื่นไว้ 3.เอกสารการเซนต์ตรวจรับงาน บ่อบาดาล ปากซอยลุงเท่ง ผมขอให้ท่านประธานได้แจ้งไปยังเจ้าหน้าที่ซึ่งรับผิดชอบช่วยถ่ายเอกสารให้ด้วยเพื่อจะได้ไม่เสียเวลาเมื่อถึงวาระอื่นๆ

**นายดำรงค์ อุ่นศร ประธานสภาฯ** ให้ผู้บริหารแจ้งเจ้าหน้าที่จัดเตรียมเอกสารก่อนเข้าสู่วาระอื่นๆตามที่ท่านสมาชิกหมู่ที่ 12 ขอด้วย ต่อไปเป็นวาระที่ 2

**ระเบียบวาระที่ ๒ : เรื่อง รับรองรายงานการประชุมสภาฯ สมัยวิสามัญ สมัยที่ 3 ประจำปี พ.ศ.2562 เมื่อวันที่ 29 ตุลาคม 2562**

**นายดำรงค์ อุ่นศร ประธานสภาฯ** ไม่ทราบว่ามีสมาชิกท่านใดจะแก้ไขส่วนไหนหรือไม่ครับ เชิญท่านสมาชิกหมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ผมขอให้เพิ่มข้อความทีผมได้อภิปรายในหน้าที่ 14 บรรทัดที่ 6 ต่อจากคำว่าเมื่อครั้งก่อน “ในการประชุมสภาครั้งก่อนในญัตติรับหลักการร่างข้อบัญญัติงบประมาณรายจ่ายประจำปี งบประมาณ พ.ศ.2563” แล้วตามด้วยผมคนหนึ่งครับ ผมขอให้เพิ่มตรงนี้เพราะคนที่อ่านแล้วไม่เข้าใจว่าผมไม่รับหลักการ ขอบคุณครับท่านประธาน

**นายดำรงค์ อุ่นศร ประธานสภาฯ** ยังมีสมาชิกท่านอื่นไหมครับ ถ้าไม่มีผมว่าสมาชิกมีมติรับรองรายงานการประชุมสภาสมัยวิสามัญ สมัยที่ 3 ประจำปี พ.ศ.2562 เมื่อวันที่ 29 ตุลาคม 2562 นะครับ

**ระเบียบวาระที่ 3 : พิจารณากำหนดสมัยประชุมสภาองค์การบริหารส่วนตำบลเขาขาว สมัยสามัญ ประจำปี 2563**

**นายดำรงค์ อุ่นศร ประธานสภาฯ** เรื่องการกำหนดสมัยประชุมสภาฯ ระเบียบกำหนดว่า การกำหนดสมัยประชุมสภาสมัยสามัญอย่างน้อยต้องมี ๒ สมัยแต่ไม่เกิน ๔ สมัย และจะกำหนดสมัยประชุมสภาครั้งแรกของปี ๒๕64 ไปพร้อมกันเลยก็ได้ ต่อไปผมจะได้ให้ท่านสมาชิกได้เสนอว่าต้องการกำหนดสมัยประชุมสภาฯประจำปี พ.ศ.2562จำนวนกี่สมัย เชิญคุณสุริยันต์ ครับ

**นายสุริยันต์ ยิ้มสุด สมาชิกสภาฯ หมู่ที่ 12** กราบเรียบท่านประธานที่เคารพ คณะผู้บริหาร และเพื่อนสมาชิกทุกท่าน ผมสุริยันต์ ยิ้มสุด สมาชิกสภาฯอบต.เขาขาว หมู่ที่ 12 ผมขอเสนอให้กำหนดสมัยประชุมสามัญ ประจำปี พ.ศ.2563 จำนวน 4 สมัย ครับท่านประธานสภาฯ

**นายดำรง อุ่นศร ประธานสภาฯ** มีสมาชิกท่านใดใครจะเสนออีกบ้างครับ เมื่อไม่มีสรุปว่าสภาฯมีมติให้กำหนดสมัยประชุมสภาสมัยสามัญ ประจำปี พ.ศ.2563 จำนวน 4 สมัย

ต่อไปกำหนดวันประชุมจากวันไหนถึงวันไหนในแต่ละสมัยเชิญคุณสุริยัน ครับ

**นายสุริยันต์ ยิ้มสุด สมาชิกสภาฯ หมู่ที่ 12** กราบเรียนท่านประธานสภาฯที่เคารพ คณะผู้บริหารและเพื่อนสมาชิกสภาฯทุกท่านครับ ผมขอเสนอกำหนดวันประชุมสภาฯสมัยสามัญ ประจำปี พ.ศ.2562 ดังนี้ครับท่านประธานสภาฯ

สมัยสามัญ สมัยที่ 1 ระหว่างวันที่ 1 – 15 กุมภาพันธ์ 2563

สมัยสามัญ สมัยที่ 2 ระหว่างวันที่ 1 – 15 พฤษภาคม 2563

สมัยสามัญ สมัยที่ 3 ระหว่างวันที่ 1 – 15 สิงหาคม 2563

สมัยสามัญ สมัยที่ 4 ระหว่างวันที่ 1 – 15 พฤศจิกายน 2563

และปีถัดไป สมัยสามัญ สมัยที่ 1 ระหว่างวันที่ 1 – 15 กุมภาพันธ์ 2564 ครับท่านประธานสภาฯ ขอบคุณครับ

**­นายดำรง อุ่นศร ประธานสภาฯ** มีท่านใดจะเสนอเป็นอย่างอื่นบ้างครับ ถ้าไม่มีสรุปว่าสภาฯ มีมติกำหนดสมัยประชุมสภาฯ ดังนี้

สมัยสามัญ สมัยที่ 1 ระหว่างวันที่ 1 – 15 กุมภาพันธ์ 2563

สมัยสามัญ สมัยที่ 2 ระหว่างวันที่ 1 – 15 พฤษภาคม 2563

สมัยสามัญ สมัยที่ 3 ระหว่างวันที่ 1 – 15 สิงหาคม 2563

สมัยสามัญ สมัยที่ 4 ระหว่างวันที่ 1 – 15 พฤศจิกายน 2563 และ

สมัยสามัญ สมัยที่ 1 ประจำปี พ.ศ. 2564 ระหว่างวันที่ 1 – 15 กุมภาพันธ์ 2564

**ระเบียบวาระที่ 4** : กระทู้ถามเรื่องความคืบหน้าการขึ้นทะเบียนทางหลวงท้องถิ่นถนนสายบ้าน นายเนย ยื่นกระทู้โดยนายสมพงษ์ ปั้นคง สมาชิกสภาฯอบต.เขาขาว หมู่ที่ 8

**นายดำรง อุ่นศร ประธานสภาฯ** สำหรับกระทู้นี้ผมได้ส่งหนังสือแจ้งให้นายกตอบกระทู้ในสมัยประชุมนี้ แต่ตอนนี้นายกไม่เข้าประชุม ไม่ทราบว่ารองนายกจะตอบกระทู้นี้ได้ไหมครับ

**นายวิรัช มะลิแก้ว รองนายก อบต.เขาขาว** เรียนท่านประธานสภาฯที่เคารพ ท่านสมาชิกผู้ทรงเกียรติ สำหรับกระทู้นี้ท่านนายกจะมาตอบเอง กำลังเดินทางมาครับ

**นายดำรง อุ่นศร ประธานสภาฯ** ขอบคุณครับ ท่านสมาชิกหมู่ที่ 8 คงได้รับทราบแล้วนะครับ คอยท่านนายกมาตอบ ฉะนั้นไประเบียบวาระที่ 5

**ระเบียบวาระที่ 5** : พิจารณาอนุมัติโอนงบประมาณไปตั้งจ่ายเป็นรายการใหม่ จำนวน 4 รายการ

1. แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์งานบ้านงานครัว รายการค่าจัดซื้อเครื่องเครื่องตัดหญ้าแบบข้อแข็ง งบประมาณ 19,000 บาท

เพื่อจ่ายเป็นค่าจัดซื้อเครื่องตัดหญ้า แบบข้อแข็ง จำนวน 2 เครื่องตามบัญชีมาตรฐานครุภัณฑ์สำนักงบประมาณกำหนด โดยมีคุณลักษณะ ดังนี้

- เป็นเครื่องตัดหญ้าแบบสายสะพาย

- เครื่องยนต์ขนาดไม่ต่ำกว่า 1.4 แรงม้า

- ปริมาตรกระบอก สูบไม่น้อยกว่า 30 ซีซี

- พร้อมใบมีด

เป็นไปตามหนังสือ ด่วนมาก ที่ มท 0808.2/ ว 1134 ลงวันที่ 9 มิถุนายน 2558

โดยโอนลดจากแผนงานการเกษตร งานส่งเสริมการเกษตร งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 19,000 บาท

1. แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์การเกษตร รายการค่าจัดซื้อเครื่องเลื่อยยนต์ งบประมาณ 9,000 บาท

เพื่อจ่ายเป็นค่าจัดซื้อเครื่องเลื่อยยนต์ จำนวน 1 เครื่อง เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- เครื่องยนต์เบนซิน 2 จังหวะ

- ปริมาตรกระบอกสูบไม่น้อยกว่า 31.8 ซ๊ซี

- ประสิทธิภาพเครื่องยนต์ไม่ต่ำกว่า 1,500 วัตต์ = 2 แรงม้า

- น้ำหนัก 3.9 กก.โดยประมาณ

- ขนาดโซ่ 3/8” PPM 3

- แผ่นบังคับโซ่ 29 ซม. (11.5”)

- ความจุถังน้ำมันไม่น้อยกว่า 0.25 ลิตร

- ความจุถังน้ำมันโซ่ ไม่น้อยกว่า 0.15 ลิตร

เป็นไปตามหนังสือ ด่วนมาก ที่ มท 0808.2/ ว 1134 ลงวันที่ 9 มิถุนายน 2558

โดยโอนลดจากแผนงานการเกษตร งานส่งเสริมการเกษตร งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 9,000 บาท

1. แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน รายการค่าจัดซื้อโต๊ะทำงานเหล็ก 4 ฟุต งบประมาณ 4,900 บาท

เพื่อจ่ายเป็นค่าจัดซื้อโต๊ะทำงานเหล็ก 4 ฟุต จำนวน 1 ตัว เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- หน้าโต๊ะทำงานด้วยเหล็กแผ่น

- ทนต่อการขุดขีดและสารเคมีได้ดี

- ตู้ลิ้นชักใสเอกสารมี 3 ลิ้นชัก

- สามารถล็อค พร้อมกันทั้ง 3 ลิ้นชัก

- โครงตู้ทำด้วยเหล็ก

- ตัวโต๊ะมีลิ้นชักกลาง

เป็นไปตามหนังสือกระทรวงมหาดไทย ที่ มท 0808.2/ 1989 ลงวันที่ 22 มิถุนายน 2552 และหนังสือกรมส่งเสริมปกครองส่วนท้องถิ่น ด่วนที่สุด ที่ มท 0808.2/ ว 1244 ลงวันที่ 27 มิถุนายน 2559

โดยโอนลดจากแผนงานบริหารทั่วไป งานบริหารงานคลัง งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 4,900 บาท

1. แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน รายการค่าจัดซื้อเก้าอี้สำนักงาน งบประมาณ 1,590 บาท

เพื่อจ่ายเป็นค่าจัดซื้อเก้าอี้สำนักงาน จำนวน 1 ตัว เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- มีพนักพิง

- มีท้าวแขน

เป็นไปตามหนังสือกระทรวงมหาดไทย ที่ มท 0808.2/ 1989 ลงวันที่ 22 มิถุนายน 2552 และหนังสือกรมส่งเสริมปกครองส่วนท้องถิ่น ด่วนที่สุด ที่ มท 0808.2/ ว 1244 ลงวันที่ 27 มิถุนายน 2559

โดยโอนลดจากแผนงานบริหารทั่วไป งานบริหารงานคลัง งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 1,590 บาท

**นายดำรง อุ่นศร ประธานสภาฯ** มีสมาชิกสภาท่านใดประสงค์จะอภิปรายซักถามบ้างครับ เชิญท่านสมาชิกหมู่ที่ 5

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ผมขอสอบถามข้อที่ 1 แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์งานบ้านงานครัว รายการค่าจัดซื้อเครื่องเครื่องตัดหญ้าแบบข้อแข็ง งบประมาณ 19,000 บาท เพื่อจ่ายเป็นค่าจัดซื้อเครื่องตัดหญ้า แบบข้อแข็ง จำนวน 2 เครื่อง คือจะซื้อมาตัดหญ้าตรงไหนครับ ซื้อมาทำไมเครื่องตัดหญ้ามีความจำเป็นที่จะต้องซื้อไหมครับ เพราะปกติเราก็ต้องจ้างอยู่แล้ว ซื้อมาก็หายหมดครับ เพราะจะมีการยืมกันไปยืมกันมา ผมคิดว่าไม่จำเป็นที่จะต้องซื้อเลย เพราะเราก็จ้างตัดอยู่แล้ว 3 – 4 เดือน ก็จ้างตัดอยู่แล้วครับ ข้อนี้ผมไม่เห็นด้วยครับ ส่วนข้อที่ 2 ผมเห็นด้วยกรณีเกิดต้นไม้ล้มพังขึ้นมาในคณะส.อบต หรือน้องๆ ได้เอาไปช่วย ตรงนี้ถือว่าสำคัญผมเห็นด้วยครับท่านประธาน ส่วนอีก 1 ข้อ เรื่องโต๊ะทำงานในงบประมาณแต่ละปี ผมคิดว่าตั้งล้นที่ทำงานแล้วครับท่านประธาน ท่านไปเปิดแผนดูนะครับ ถ้ามันมีอยู่แล้วผมคิดว่าคงไม่ต้องตั้งอีกครับ เรื่องโต๊ะทำงานคือตั้งทุกปีไม่เคยซื้อครบสักปีนึงครับท่านประธาน ก็เหมือนที่จะซื้อเครื่องตัดหญ้าครับ ซื้อไปทำไมผมอยากทราบครับท่านประธาน

**นายดำรง อุ่นศร ประธานสภาฯ** ขอบคุณท่านสมาชิกสภา หมู่ที่ 5 ครับ ในส่วนของเรื่องนี้ผมขอให้คณะผู้บริหารช่วยชี้แจงด้วยครับ

**นายวิรัช มะลิแก้ว รองนายก อบต.เขาขาว** เรียนท่านประธานสภาฯที่เคารพ ท่านสมาชิกผู้ทรงเกียรติ สำหรับ ตามที่ท่านสมาชิกหมู่ที่ 5 ได้อภิปรายเรื่องการซื้อเครื่องตัดหญ้า ถามว่าจำเป็นต้องซื้อไหม ผมขอเรียนว่าก็จำเป็นนะครับเพราะในสนามกีฬา อบต. เราก็ยังต้องจ้างเขาตัดอยู่ทุกๆ 3 เดือน และที่เรารับผิดชอบอยู่ที่สามแยกทรายขาว ศาลาปู่หมอ และถ้าเราได้ซื้อเครื่องตัดหญ้าเราก็ได้ให้พนักงานของเราไปช่วยกันตัด โดยที่เราจะไม่ต้องจ้างเขาตัดครับ ขอบคุณครับ

**นายดำรง อุ่นศร ประธานสภาฯ** ขอบคุณตรงนี้ท่านสมาชิกให้ทุกท่านวิเคราะห์การใช้จ่ายงบประมาณของคณะผู้บริหารท่านสามารถพิจารณาให้อนุมัติหรือไม่อนุมัติก็ได้ถือว่าเป็นดุลพินิจของท่านครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ดิฉันอยากให้เจ้าของโครงการที่ขอโอนงบประมาณเข้ามาชี้แจง เช่น งานบริหารงานทั่วไปที่จะโอนไปซื้อเครื่องตัดหญ้าก็ให้มาชี้แจงว่ามีความจำเป็นอย่างไรที่จะต้องโอนไปตั้งจ่ายเป็นรายการใหม่ เพื่อให้ความชัดเจนแก่สมาชิกด้วยขอบคุณค่ะ

**นายดำรง อุ่นศร ประธานสภาฯ** ขอบคุณท่านสมาชิกสภา เชิญสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ผมขอให้ท่านประธานถามทีละข้อได้ไหมครับ อย่าถามรวมกันทุกข้อ เช่น ข้อไหนที่จำเป็นผมก็อยากจะอภิปรายเพิ่มเติมว่าอันนี้มีความจำเป็น เช่นเรื่องเครื่องตัดหญ้าผมเห็นด้วยเพราะมีความจำเป็นแต่ข้ออื่นผมไม่เห็นด้วย

**นายดำรง อุ่นศร ประธานสภาฯ** ขอบคุณครับ ตรงนี้ผมก็ต้องขอขอบคุณท่านสมาชิกที่เอาใจใส่ดูแลเรื่องงบประมาณ ผมทราบว่าทุกท่านอยากให้ใช้งบประมาณให้เกิดกับชาวบ้านอย่างสมดุล ตรงนี้ผมก็ชื่นใจที่ทุกท่านได้ให้ความสำคัญในการใช้จ่ายงบประมาณครับ ขอเชิญสมาชิกหมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ตามที่เพื่อนสมาชิกหลายๆคนก็มีความคิดเห็นที่แตกต่างกัน แต่ผมก็ต้องทำตามหน้าที่ดูแลพี่น้องชาวเขาขาวให้ดี และก็ให้เกิดประโยชน์สูงสุดแก่พี่น้อง ในบางข้อตามที่เพื่อนสมาชิกหมู่ที่ 5 น่าจะสนับสนุน ในส่วนของผม ผมก็อยากสนับสนุนให้ซื้อเครื่องตัดหญ้า ในข้อที่ 1 จำนวน 2 เครื่อง จำนวนงบประมาณ 19,000 บาท ตกเครื่องละ 8,500 บาท ผมก็คิดว่ามันก็ยังมีความจำเป็น แต่ถ้าหากเราจัดซื้อแค่ 1 เครื่องได้ไหม เพราะผมคิดว่าเรายังไม่จำเป็นต้องซื้อ 2 เครื่อง ผมไม่เห็นด้วย แต่ถ้าซื้อแค่เครื่องเดียวก่อนจะได้ไหมและงบประมาณผมคิดว่าน่าจะไม่เกิน 9,500 บาท ส่วนข้อที่ 2 ขอจัดซื้อเครื่องเลื่อยยนต์ ผมคิดว่ามันจำเป็นมาก เพราะในสภาแห่งนี้สมาชิกสภาได้อภิปรายขอซื้อหลายครั้งแล้ว แต่ผู้บริหารก็ไม่ได้จัดการ แต่ครั้งนี้ถือว่าผู้บริหารให้ความสำคัญ และผมก็ขอสนับสนุน 2 ข้อนี้ ส่วนข้ออื่นๆ ผมไม่มั่นใจ ขอบคุณครับท่านประธาน

**นายดำรง อุ่นศร ประธานสภาฯ** ขอบคุณครับ ตรงนี้ก่อนที่จะอนุมัติก็ตามที่ท่านสมาชิกหมู่ที่ 5 ได้ขอให้อนุมัติที่ละรายการ และถ้าหากรายการไหนท่านไม่เห็นด้วยก็แล้วแต่ท่านสมาชิก และตามที่ท่านสมาชิกหมู่ที่ 3 ขอให้เชิญเจ้าหน้าที่ที่เกี่ยวข้องที่จะโอนงบประมาณตรงนี้คงไม่ต้องเพราะว่าญัตติที่ยื่นมาหาผม เป็นของคณะผู้บริหารที่สั่งและเจ้าหน้าที่ทุกฝ่ายทุกกองก็ทำตามเจตนาของท่านนายก ครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ผมขอยกตัวอย่าง เช่น ถ้าเราซื้อเครื่องตัดหญ้ามา 2 เครื่อง และพนักงานของเราตอนนี้ก็มีงานประจำทำกันอยู่แล้ว และหากให้พวกพนักงานไปตัดหญ้าอีกทีนี้งานประจำก็จะค้างกันอยู่และทุกวันนี้ก็โดนด่าอยู่แล้วเรื่องการทำงานประจำ และหากซื้อเครื่องตัดหญ้าแล้วเราก็ยังต้องจ้างคนตัดอีกครับวอนเพื่อนสมาชิกช่วยคิดหน่อยครับ เรื่องนี้เงินแค่นิดเดียวครับ แต่ถ้าทำแล้วไม่ได้ประโยชน์ก็อย่าทำครับ ขอบคุณครับ

**นายดำรง อุ่นศร ประธานสภาฯ** ขอบคุณครับ ขอเชิญท่านรองนายกครับ

**นายวิรัช มะลิแก้ว รองนายก อบต.เขาขาว** เรียนท่านประธานสภาฯที่เคารพ ท่านสมาชิกผู้ทรงเกียรติ สำหรับ ตามที่ท่านสมาชิกหมู่ได้อภิปรายมานั้นผมก็เข้าใจ ตามที่ท่านสมาชิกหมู่ที่ 8 ได้อภิปรายชี้แจงไปว่าเรามี ศพด. ทั้งหมด 3 ศูนย์ และในส่วนของ ศพด.สมเด็จย่าฯ หญ้าจะขึ้นรกอยู่บ่อยๆ และตามที่ท่านสมาชิกหมู่ที่ 5 ได้อภิปรายว่าพนักงานของเรามีหน้าที่เยอะอยู่แล้ว แต่การตัดหญ้านั้นเราไม่ได้ไปตัดทุกวันแต่หากวันใดหญ้ารกขึ้นมา เราก็ระดมคนงานไปช่วยกันตัดหญ้าครับ ผมจึงอยากให้ท่านสมาชิกพิจารณาด้วยครับว่า การที่เราขออนุมัติซื้อนั้นเป็นเรื่องจำเป็นจริงๆครับ เช่นที่ ศาลาปู่หมอ หรือ ที่แยกทรายขาว หากเรามีเครื่องตัดหญ้าเองเราก็ไม่ต้องจ้างเหมาบริการทุกปี ปีละ 3-4 ครั้ง นะครับ ขอบคุณครับ

**นายดำรง อุ่นศร ประธานสภาฯ** ขอบคุณครับ ผมขอมติท่านสมาชิกทีละรายการเลยนะครับ สมาชิกสภาท่านใดเห็นชอบให้โอนงประมาณไปตั้งจ่ายเป็นรายการใหม่ แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์งานบ้านงานครัว รายการค่าจัดซื้อเครื่องเครื่องตัดหญ้าแบบข้อแข็ง งบประมาณ 19,000 บาท

เพื่อจ่ายเป็นค่าจัดซื้อเครื่องตัดหญ้า แบบข้อแข็ง จำนวน 2 เครื่องตามบัญชีมาตรฐานครุภัณฑ์สำนักงบประมาณกำหนด โดยมีคุณลักษณะ ดังนี้

- เป็นเครื่องตัดหญ้าแบบสายสะพาย

- เครื่องยนต์ขนาดไม่ต่ำกว่า 1.4 แรงม้า

- ปริมาตรกระบอก สูบไม่น้อยกว่า 30 ซีซี

- พร้อมใบมีด

เป็นไปตามหนังสือ ด่วนมาก ที่ มท 0808.2/ ว 1134 ลงวันที่ 9 มิถุนายน 2558

โดยโอนลดจากแผนงานการเกษตร งานส่งเสริมการเกษตร งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 19,000 บาท โปรดยกมือครับ

**มติที่ประชุม เห็นชอบ 14 เสียง**

**ไม่เห็นชอบ 1 เสียง**

**งดออกเสียง 3 เสียง**

**นายดำรง อุ่นศร ประธานสภาฯ** สรุปว่าสมาชิกสภามีมติด้วยเสียงข้างมากให้โอนงบประมาณไปตั้งจ่ายเป็นรายการใหม่รายการที่ 1 ด้วยมติเสียข้างมากนะครับ ต่อไปรายการ ที่ 2 สมาชิกสภาท่านใดเห็นชอบให้โอนงประมาณไปตั้งจ่ายเป็นรายการใหม่ แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์การเกษตร รายการค่าจัดซื้อเครื่องเลื่อยยนต์ งบประมาณ 9,000 บาท

เพื่อจ่ายเป็นค่าจัดซื้อเครื่องเลื่อยยนต์ จำนวน 1 เครื่อง เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- เครื่องยนต์เบนซิน 2 จังหวะ

- ปริมาตรกระบอกสูบไม่น้อยกว่า 31.8 ซ๊ซี

- ประสิทธิภาพเครื่องยนต์ไม่ต่ำกว่า 1,500 วัตต์ = 2 แรงม้า

- น้ำหนัก 3.9 กก.โดยประมาณ

- ขนาดโซ่ 3/8” PPM 3

- แผ่นบังคับโซ่ 29 ซม. (11.5”)

- ความจุถังน้ำมันไม่น้อยกว่า 0.25 ลิตร

- ความจุถังน้ำมันโซ่ ไม่น้อยกว่า 0.15 ลิตร

เป็นไปตามหนังสือ ด่วนมาก ที่ มท 0808.2/ ว 1134 ลงวันที่ 9 มิถุนายน 2558

โดยโอนลดจากแผนงานการเกษตร งานส่งเสริมการเกษตร งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 9,000 บาท โปรดยกมือครับ

**มติที่ประชุม เห็นชอบ 16 เสียง**

**ไม่เห็นชอบ - เสียง**

**งดออกเสียง 2 เสียง**

**นายดำรง อุ่นศร ประธานสภาฯ** ขอบคุณครับ สรุปว่าสมาชิกสภามีมติด้วยเสียงข้างมากให้โอนงบประมาณไปตั้งจ่ายเป็นรายการใหม่รายการที่ 2 ด้วยมติเสียข้างมากนะครับ ต่อไปรายการที่ 3 สมาชิกสภาท่านใดเห็นชอบให้โอนงประมาณไปตั้งจ่ายเป็นรายการใหม่ แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน รายการค่าจัดซื้อโต๊ะทำงานเหล็ก 4 ฟุต งบประมาณ 4,900 บาท

เพื่อจ่ายเป็นค่าจัดซื้อโต๊ะทำงานเหล็ก 4 ฟุต จำนวน 1 ตัว เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- หน้าโต๊ะทำงานด้วยเหล็กแผ่น

- ทนต่อการขุดขีดและสารเคมีได้ดี

- ตู้ลิ้นชักใสเอกสารมี 3 ลิ้นชัก

- สามารถล็อค พร้อมกันทั้ง 3 ลิ้นชัก

- โครงตู้ทำด้วยเหล็ก

- ตัวโต๊ะมีลิ้นชักกลาง

เป็นไปตามหนังสือกระทรวงมหาดไทย ที่ มท 0808.2/ 1989 ลงวันที่ 22 มิถุนายน 2552 และหนังสือกรมส่งเสริมปกครองส่วนท้องถิ่น ด่วนที่สุด ที่ มท 0808.2/ ว 1244 ลงวันที่ 27 มิถุนายน 2559

โดยโอนลดจากแผนงานบริหารทั่วไป งานบริหารงานคลัง งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 4,900 บาท โปรดยกเมือครับ

**มติที่ประชุม เห็นชอบ 4 เสียง**

**ไม่เห็นชอบ 10 เสียง**

**งดออกเสียง 4 เสียง**

**นายดำรง อุ่นศร ประธานสภาฯ** สรุปว่าสมาชิกสภามีมติด้วยเสียงข้างมากไม่เห็นชอบให้โอนงบประมาณไปตั้งจ่ายเป็นรายการใหม่รายการที่ 3 ด้วยมติเสียข้างมากนะครับ ต่อไปรายการที่ 4 สมาชิกสภาท่านใดเห็นชอบให้โอนงประมาณไปตั้งจ่ายเป็นรายการใหม่ แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน รายการค่าจัดซื้อเก้าอี้สำนักงาน งบประมาณ 1,590 บาท

เพื่อจ่ายเป็นค่าจัดซื้อเก้าอี้สำนักงาน จำนวน 1 ตัว เป็นครุภัณฑ์ที่ไม่มีกำหนดไว้ในบัญชีมาตรฐานครุภัณฑ์สำนักงบประมาณ ค่าครุภัณฑ์ตั้งตามราคาท้องตลาด โดยมีคุณลักษณะ ดังนี้

- มีพนักพิง

- มีท้าวแขน

เป็นไปตามหนังสือกระทรวงมหาดไทย ที่ มท 0808.2/ 1989 ลงวันที่ 22 มิถุนายน 2552 และหนังสือกรมส่งเสริมปกครองส่วนท้องถิ่น ด่วนที่สุด ที่ มท 0808.2/ ว 1244 ลงวันที่ 27 มิถุนายน 2559

โดยโอนลดจากแผนงานบริหารทั่วไป งานบริหารงานคลัง งบบุคลากรหมวดเงินเดือน(ฝ่ายประจำ) ประเภทเงินเดือนพนักงาน จำนวน 1,590 บาท โปรดยกมือ

**มติที่ประชุม เห็นชอบ 1 เสียง**

**ไม่เห็นชอบ 11 เสียง**

**งดออกเสียง 6 เสียง**

**นายดำรง อุ่นศร ประธานสภาฯ** สรุปว่าสมาชิกสภามีมติด้วยเสียงข้างมากไม่เห็นชอบให้โอนงบประมาณไปตั้งจ่ายเป็นรายการใหม่รายการที่ 4 ด้วยมติเสียข้างมาก

**ระเบียบวาระที่ 6 เรื่องอื่นๆ**

**นายดำรงค์ อุ่นศร ประธานสภาฯ** มีท่านสมาชิกท่านใดมีเรื่องอื่นๆข้องใจจะถามผู้บริหารขอเชิญครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ท่านประธานครับผมยังรอเอกสารอยู่นะครับท่าน และก่อนที่เอกสารจะมาผมก็ขอคุยก่อนครับ เรื่องที่ 1 เรื่องถนนหน้าบ้านนายดวล ไฝดำ ครับท่านประธานตามที่ผมได้เขียนคำร้องมายัง อบต.เขาขาว เพื่อให้ดำเนินการแก้ไขหน้าบ้านนายดวล ไฝดำ ที่มีน้ำกัดเซาะถนนพังชำรุดหลังจากนั้น ทาง อบต. ก็ได้เอาท่อไปวาง 4 ลูก และเมื่อวานซืนผมก็ได้เข้าไปหาชาวบ้านในจุดนั้นอีกครั้งและชาวบ้านก็ได้บอกผมว่าท่านนายก ท่านปลัดไปยืนชี้อยู่ว่าหลังจากนี้จะทำโครงการคูระบายน้ำให้ลงไปถึงท่อที่บ้านนายจำนงค์ ราชแป้น แต่จนถึงวันนี้ปีกว่าแล้วครับท่านประธานถนนในส่วนนั้นตอนช่วงฤดูฝนที่ผ่านมาผมเคยถ่ายรูปให้ท่านผู้บริหารดูแต่ท่านก็ยังเฉย ผมคิดว่าถ้าโดนฝนอีกรอบ ถนนช่วงนั้นก็จะแยกด้วยและถนนก็ขาดชำรุดแน่ครับ ตอนนี้ปีกว่าแล้วครับ และผมก็ได้พูดอภิปรายตลอดในที่ประชุมสภา ในเรื่องอื่นๆ ท่านทำได้เยอะแยะ เรื่องนี้ผมคิดว่าใช้งบประมาณไม่เกินสามหมื่นบาทครับท่านประธาน คูระบายน้ำระยะทางไม่เกิน 30-40 เมตร ท่านคิดดูว่าใช้งบประมาณเท่าไหร่ ท่านยอมปล่อยเอาไว้ไม่ทำแล้วปล่อยไว้เมื่อไหร่จะทำ คุยไม่รู้สักกี่ครั้งบอกเดี๋ยวจะไปทำจนถึงวันนี้ครับ ท่านปลัดถ้าท่านปลัดไม่ไปยืนดู ครั้งนี้ผมจะขอถอนคำพูดแต่ชาวบ้านบอกว่าท่านปลัดได้ไปยืนชี้อยู่ด้วยและบอกว่าจะไปปรับคูระบายน้ำให้ แต่จนถึงวันนี้ยังไม่ไปดำเนินการ เรื่องต่อไปเรื่องงานก่อสร้างอาคารบังคับน้ำเรื่องนี้ผมก็เคยพูดในที่ประชุมว่าให้ อบต.เขาขาว ในฐานะผู้ดูแลถนนที่ซึ่งทางหลวงท้องถิ่นและให้ อบต.เขาขาว ให้ทำหนังสือถึงชลประทานว่าในการก่อสร้างอาคารบังคับน้ำบ้านห้วยหินดาน หมู่ที 12 ล้ำเขตถนนของ อบต.เขาขาว และผู้รับเหมาก็ได้แยกไปนิดนึงเพื่อให้ได้ขนาด แต่ท่านไม่รู้ครับตอนนี้ว่ามันอยู่สภาพไหน และไม่ทราบว่าทาง อบต.เขาขาว ได้ส่งหนังสือไปยังชลประทานหรือยัง เพื่อดำเนินการแก้ไขจุดดั่งกล่าวถนนของ อบต.เขาขาว ตรงนั้นประมาณไม่ต่ำกว่า 5 เมตร แต่ตอนนี้ผมคิดว่าเหลือประมาณ 3 เมตร 20 เซนติเมตรครับ โดยการทำอาคารบังคับน้ำของกรมชลประทาน และให้ท่านไปดูที่ชลประทานทำไว้ว่าอยู่ลักษณะแบบไหน ไม่ทราบว่าทาง อบต.เขาขาว ได้ส่งหนังสือถึงชลประทานเพื่อดำเนินการแก้ไขหรือยังครับ ตอนนี้เพราะผมสอบถามมา 2 ครั้งแล้ว เดี๋ยวถ้าหากหมดสัญญาผู้รับเหมาทางอบต.เขาขาว จะต้องตั้งงบประมาณไปสร้างเองอีกในฐานะผู้ที่ไม่ได้ทำให้เสียหาย เรื่องต่อไปคือเรื่องโครงการเศรษฐกิจชุมชนในการประชุมครั้งก่อนให้ท่านดูในรายงานการประชุม ผมได้แจ้งไว้ชัดเจนว่าการประชุมสมัยครั้งต่อไปเจ้าหน้าที่ที่รับผิดชอบโครงการเศรษฐกิจชุมชนจะต้องมารายงานความคืบหน้าของโครงการต่างๆ ที่กู้เงินไปจาก อบต.เขาขาว ประมาณ 5 เดือนที่ผ่านมาว่าในขณะนี้กลุ่มต่างๆที่กู้เงินโครงการเศรษฐกิจชุมชนไปดำเนินการไปตามวัตถุประสงค์ของโครงการหรือไม่ ให้เจ้าหน้าที่มารายงานด้วยครับ เรื่องต่อไปเรื่องรถกู้ชีพกู้ภัยของ อบต.เขาขาว ท่านได้เปิดไปดูด้านในบ้างไหมครับว่ามันพร้อมที่จะบริการคนเจ็บบ้างไหมว่ามันอยู่ลักษณะแบบไหนในตอนนี้ ไม่มีใครสนใจเลยครับ รถกู้ชีพกู้ภัยเป็นรถที่ต้องนำคนเจ็บส่งโรงพยาบาล คนเจ็บก็ต้องมีบาดแผล แขนหัก ขาหัก เป็นบาดแผล ในรถผมเห็นฝุ่นเยอะแยะ เครื่องอ็อกซิเจน ถังดับเพลิง ไม่มีสักอย่าง มีแต่เปลขายกไม่ได้ครับ แล้วจะช่วยคนเจ็บได้ยังไง ไม่ทราบว่าผู้บริหารได้มองเห็นบ้างไหมในส่วนของเรื่องนี้ครับ ผมก็ได้คุยกับช่างที่เค้าได้ประมาณการเรื่องค่าซ่อมรถกู้ชีพเขาว่าไม่เกินห้าหมื่นบาท จะได้เหมือนรถกู้ชีพกู้ภัยเหมือนเอกชนทั่วไปครับ ท่านดูครับว่ารถอยู่แบบนี้มากี่เดือนกี่ปีแล้วผู้ที่รับผิดชอบไม่เคยสนใจ และการทำงานก็เหมือนกันครับไม่เคย สแตนบายอยู่ที่ อบต. เมื่อมีคนมาแจ้งว่ามีคนเจ็บแล้วจะไปทันที แต่ไปเอาไปส่งหนังสือ ไปโน้นไปนี่ ใช้รถคันนี้ทั้งนั้นครับ เรื่องต่อไปบ่อบาดาลจุดปากซอยลุงเท่งเรื่องนี้ที่ผมคุยกับผู้บริหารต้องขออภัยที่ต้องขอเอ่ยนามท่านนายกเกษม สังข์แก้ว และท่านวิรัช มะลิแก้ว โดยเฉพาะท่านนายกท่านได้บอกว่าสัปดาห์หน้าจะไปดำเนินการให้แล้วเสร็จ สัปดาห์หน้าหมายถึง สัปดาห์ที่ผ่านมานี้แต่ก็ยังไม่ได้ไปติดตั้งหม้อไฟให้กับชาวบ้านหมู่ที่ 12 และโดยเฉพาะตอนนี้ผมคิดว่ารัฐบาลได้มีหนังสือสั่งการทั่วประเทศเรื่องแก้ไขปัญหาภัยแล้ง แต่ทาง อบต.เขาขาว ไม่ทราบว่าท่านได้เห็นความสำคัญในเรื่องนี้บ้างหรือไม่ครับ ประปาลูกนี้เจาะมาแล้วประมาณเกือบปีแล้วครับ และในการประชุมสภาครั้งที่ผ่านมาผมก็ได้แจ้งไปแล้วว่าให้ อบต.เขาขาว ลงไปสำรวจตรวจสอบให้เรียบร้อยว่าบ่อบาดาลลูกนี้พร้อมที่จะให้ชาวบ้านใช้ได้หรือยัง ทาง อบต.เขาขาว ก็ยังไม่ลงไปดำเนินการตามที่ผมบอก จนวันเวลาผ่านไปเป็นเดือนๆ การไฟฟ้าก็ได้ปลดหม้อครับ จริงๆแล้วการใช้น้ำประปาของหมู่ที่ 12 มีจำนวน 6 ลูก ไม่เคยมีปัญหา ไม่ว่าท่อจะแตกหรืออะไรก็แล้วแต่ยกเว้นปั้มซับเมริส์เป็นความรับผิดชอบของ อบต.เขาขาว ถ้าเกิดท่อแตกค่าใช้จ่ายไม่ว่าจะเป็นเงิน สองพัน สามพัน สีพัน เราไม่เคยขอทาง อบต.เขาขาว แม้แต่สักบาท แต่จุดที่โดนยึดหม้อนั้นทาง อบต.เขาขาว. ยังไม่ได้ไปมอบให้ชาวบ้าน เพราะคุณไม่ได้ลงไปตรวจสอบว่าพร้อมใช้งานหรือยัง จริงๆแล้วถ้าทาง อบต.เขาขาว ได้ลงไปตรวจสอบมอบให้ชาวบ้านผมว่าคงไม่มีปัญหาและไฟฟ้าก็คงไม่มาปลดหม้อแน่นอนครับ และโดยเฉพาะตอนนี้ซอยลุงเท่งในส่วนของถนนลาดยางบางส่วนมีจำนวน 60 ครัวเรือนครับที่ใช้ประปาจุดบ้านของนายสุริยา คงเรือง อยู่ครับ ทำให้น้ำไม่พอครับในตอนนี้ และพี่น้องที่บ้านอยู่ด้านบนขึ้นไปไม่พอใช้ต้องรอให้พี่น้องที่อยู่ด้านล่างๆปิดน้ำก่อนครับ แต่ถ้าหากจุดปากซอยลุงเท่งไม่โดนปลดหม้อไฟก็ไม่มีปัญหาเรื่องน้ำประปาหมู่ที่ 12 ประปาของหมู่ที่ 12 ไม่เคยมีปัญหาเรื่องงบ เรื่องซ่อมไม่เคยมีปัญหาเลยครับ แต่ในตอนนี้มีปัญหาเพราะชาวบ้านมีน้ำใช้ไม่พอเพราะฉะนั้นเรื่องนี้คือเรื่องที่เร่งด่วน และตามที่ผมได้นั่งคุยกับชาวบ้านกันเขาก็ได้ถามว่าจะเอายังไงกับเรื่องนี้ ผมก็ได้บอกว่าเดี๋ยวเราไปหาท่านนายกกันไปกันทั้งหมดนี้ 30- 40 คน ผมได้โทรหานายก นายกได้ตอบว่าเดี๋ยวจะดำเนินการให้ ก็ยังอยู่แบบนี้ครับ คุยมาสี่ครั้งแล้วก็ยังอยู่แบบนี้ครับท่านประธาน และผมมีทั้งหมด 3 เรื่อง แต่มีอีก 2 เรื่องที่ผมขอเอกสารแต่ยังไม่ได้ ผมขอเอกสารด้วยครับ ขอบคุณมากครับ

**นายดำรงค์ อุ่นศร ประธานสภาฯ** ผมขอรบกวนช่วยแจ้งเรื่องที่ต้องการเอาเอกสารอีกครั้งนะครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เอกสารที่ผมขอคือ 1 ตัวถ่ายเอกสารสัญญาจ้างจัดเก็บขยะ 2 ใบคำร้องที่สมาชิกหรือชาวบ้านได้มาเขียนคำร้องในเดือนธันวาคมและมกราคม และ 3 เอกสารตรวจรับบ่อบาดาลจุดปากซอยลุงเท่งว่าใครเป็นกรรมการตรวจรับ ขอบคุณมากครับ

**นายดำรงค์ อุ่นศร ประธานสภาฯ** ครับขอบคุณครับ ในส่วนของเรื่องนี้ให้ท่านนายกสั่งการไปยังผู้ที่รับผิดชอบมาชี้แจงให้ท่านสมาชิกได้มีความเข้าใจด้วยครับ และในเรื่องของบ่อบาดาลทางหมู่ที่ 1 ได้หมดปัญหาไปหรือยังครับ

**นายเดโช ชิดรัตน์ สมาชิก อบต.เขาขาว หมู่ที่ 1** ยังครับ

**นายดำรงค์ อุ่นศร ประธานสภาฯ** ครับ ตามที่ผมได้เข้าไปนั่งงานศพในหมู่ที่ 1 นั้น ได้มีชาวบ้านมาบอกผมว่าทาง อบต.เขาขาว ไปก่อสร้างถังประปาเอาไว้ที่จุดตลาดนัดมาบชิง แต่หมอมิสเตอร์ไฟฟ้าทางไฟฟ้าได้ยึดไปแล้ว และตั้งแต่เบิกจ่ายเงินเสดชาวบ้านบอกว่าเขาไม่เคยได้ใช้น้ำในเรื่องนี้ทางผู้บริหารช่วยเข้าไปดูแลให้ชาวบ้านด้วย ตอนนี้น้ำกำลังแล้งจัดเขาก็ต้องการใช้น้ำครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ผมได้ยื่นหนังสือคำร้องมาในวันที่ 2 ตุลาคม 2562 ตอนนั้นหมู่บ้านของผมได้เกิดน้ำท่วมและถนนขาดมากมาย จนถึงในวันนี้ไม่ได้รับการตอบสนองจากผู้บริหารแม้แต่นิดเดียว และผมได้ไปถ่ายเอกสารหนังสือมาเมื่อตอนเช้า หนังสือได้ส่งไปหลายๆแผนกและหนังสือก็ได้กลับไปอยู่ที่สำนักงานปลัด ท่านประธานครับถนนขาดผมก็ได้มีรูปแนบเรียบร้อยมีรถของ อบต.เขาขาว ไปตรวจ และผมได้ดูระเบียบแล้วในข้อที่ 11 เขียนไว้ว่าให้ช่วยเหลือประชาชนผู้ประสบภัยหรือภัยพิบัติฉุกเฉินมีลักษณะจำเป็นจะต้องแก้ไขโดยฉับพลันในการดำรงชีพของพี่น้องประชาชนหรือเป็นการซ่อมแซมให้คืนสู่สภาพเดิมอันเป็นการบรรเทาความเดือดร้อนเฉพาะหน้าองค์การบริหารส่วนท้องถิ่นสามารถช่วยเหลือได้ทันทีภายขอบเขตของอำนาจกฎหมาย ครับ และข้อที่ 3 วรรค 1 การช่วยเหลือประชาชนหมายความว่าการให้ความช่วยเหลือประชาชนที่ได้รับความเดือดร้อน หรือ ไม่สามารถช่วยเหลือตัวเองได้ในกรณีการดำรงชีพ และคำว่าหรือของเขาหมายถึงว่า เพื่อให้เข้าข่ายแต่ว่าของเรานั้นทุกอัน คือการเขียนกฎหมายเขาเขียนเพื่อให้ช่วยเหลือพี่น้องประชาชนที่ได้รับความเดือดร้อนได้ แต่ของ อบต.เขาขาว ตรงไหนที่จะช่วยเหลือพี่น้องได้จะไม่ให้ช่วย จะพยายามตีความกฎหมายว่าอย่าช่วย ผมคิดว่ามันผิดหลักการในตรงนี้ ผู้บริหารแทงหนังสือไปจอดอยู่อย่างนี้ตั้งแต่วันที่ 2 ตุลาคม 2562 ถนนขาดพอมีรถกระบะใช้วิ่งได้วิ่งผ่านทางเพื่อไปทำมาหากินกัน ก็มีท่อหลุดจนรถกระบะเข้าไม่ได้วิ่งได้แต่รถมอเตอร์ไซ และในคำร้องก็ได้แทงหนังสือมาว่าจากการตรวจสอบคำร้องดังกล่าวพบว่าที่แจ้งมานั้นเป็นเส้นทางที่เข้าพื้นที่ไปประกอบอาชีพเกษตรกรรมผิวจราจรมีการกัดเซาะของน้ำและมีการทรุดตัวลงของดินบริเวณที่ฝังท่อตามภาพที่แนบมา และการตรวจสอบถนนเส้นดังกล่าวได้ทำการส่งคืนหลักประกันความชำรุดปกพร่องไปเมื่อวันที่ 25 กันยายน 2562 นั้นก็คือหมายความว่าได้พ้นปี พ.ศ. มาแล้วที่เขาได้คืนประกันสัญญา ส่วนผิวจราจรที่ยังสามารถใช้รถจักรยานยนต์วิ่งไปมาได้ครับท่านประธาน เขาได้แทงหนังสือว่าเหตุการณ์ยังปกติ และผมคิดว่าถ้าผู้บริหารอ่านตรงนี้แล้วไม่กล้าสั่งการต่อ หากเจ้าหน้าที่แทงหน้งสือมาอย่างที่ว่ารถกระบะไม่สามารถวิ่งได้แต่รถมอเตอร์ไซยังวิ่งได้อยู่ แล้วแทงหนังสือมาว่าเหตุการณ์ปกติ ผมคิดว่าคนที่แทงหนังสือนั้นก็ไม่ค่อยปกติครับท่านประธาน เพราะการที่ถนนปกติคือรถต้องวิ่งได้ปกติเหมือนเดิม รถเข้าไม่ได้แล้วมาบอกว่าเหตุการณ์ปกติแล้วท่านผู้บริหารก็เอาไปเก็บไว้แล้วแทงหนังสือกลับกันไปมา แล้วจะมาบริหารทำไมครับหากไม่สามารถสั่งข้าราชการได้ ประชาชนเดือดร้อนแต่ท่านผู้บริหารนั่งกันสบายใจ แต่พวกผมโดนด่ากันทุกวัน แล้วจะไปซ่อมถนนแต่ละเส้นก็โอนซ่อมถนนเส้นนี้ทีหนึ่งก็โอน แล้วจะไปซ่อมทำไมครับถนนที่เขาไม่เขียนคำร้อง ผมบอกเลยในวันนี้ถ้าหากท่านยังจัดการไม่ได้ผู้บริหารก็ไม่สมควรที่จะอยู่ และการเขียนกฎหมายเขาให้ช่วยเหลือชาวบ้านไม่ใช่กีดกันความเจริญ นี่คือข้อหนึ่ง และอีกข้อหนึ่งก็คืออันนี้คือทางเข้าบ้าน แต่เมื่อเขาเขียนกฎหมายข้อที่ 3 การช่วยเหลือประชาชนในกรณีเร่งด่วนอย่างนี้เราก็สามารถที่จะช่วยได้ ในกรณีที่ผมอ่านไปเมื่อสักครู่นี้มันอยู่ที่ดุลพินิจ แต่เขาแทงหนังสือมาว่าจากการตรวจสอบพบข้อปกพร่องตามที่แจ้งเป็นเส้นทางเชื่อมเข้าที่อยู่อาศัยไม่ได้เป็นเส้นทางสาธารณะผิวจราจรมีการกัดกร่อนของน้ำและมีความทรุดตัวตามท่อที่ถ่ายมาและเป็นการตรวจสอบคำร้องด้งกล่าวผู้อยู่อาศัยยังสามารถใช้จักรยานยนต์เข้าที่อยู่อาศัยได้โดยใช้เส้นทางอาศัยข้างเคียง คือต้องไปใช้สวนของคนอื่นแล้วครับ ปกติวิ่งเข้าบ้านตัวเอง ตอนนี้ต้องอ้อมไปใช้เส้นทางของเพื่อนบ้าน แล้วยังจะบอกว่าใช้เส้นทางได้ปกติ ผมอยากจะให้ท่านคิดพินิจพิจารณาไม่ใช่ว่าข้าราชการแทงหนังสือมาว่าอย่างไรก็เอาตามนั้นหมด กฎหมายเขามีไว้ช่วยชาวบ้านไม่ใช้มีไว้กังขังชาวบ้าน หากท่านจะทำหรือไม่ทำก็ช่วยอธิบายและบอกด้วยไม่ใช่ปล่อยไว้ตั้งแต่ 2 ตุลาคม 2562 บอกมาเลยว่าทำได้หรือทำไม่ได้ และมีอีกคำร้องครับ ในวันที่ 2 ตุลาคม 2562 เช่นกัน ทางเข้าอนามัยบ้านไร่เหนือ ผมได้เขียนคำร้องและเขาได้ตั้งงบประมาณไว้เสร็จเรียบร้อยก็คือจะฝังท่อแต่ฝังท่อเสร็จฝนตกน้ำท่วมสวนยางชาวบ้านและท่อเล็กดันพัง แต่ตรงนั้นยังอยู่ในประกันสัญญาแทนที่จะให้ผู้รับเหมาไปแก้ไขกลับเอาคำร้องไปเก็บไว้อย่างนี้ นี่ครับลักษณะการทำงานของผู้บริหาร และผมได้เขียนป้ายเอาไว้รถห้ามเข้าเส้นทางชำรุด ตั้งแต่วันที่ 2 ตุลาคม 2562 จนถึงวันนี้ป้ายยังติดอยู่ครับ ท่านผู้บริหารก็แทงหนังสือแบบนี้แล้วก็ให้แต่ละส่วนเอาหนังสือไปเก็บไว้ ผมถ้าหากไม่เก็บมาเต็มที่ผมก็ไม่อยากอภิปรายหรอกครับผมเหนื่อย ผมคิดว่าความรู้สึกกับประชาชนมันคงไม่มีแล้วหากทำงานอย่างนี้ ตามกฎหมายข้อที่ 11 ผมคิดว่าเราก็สามารถนำไปใช้ได้ในการช่วยเหลือผู้ประสบภัยกรณีฉุกเฉินฯ ใช้ได้หมด มันอยู่ที่ดุลพินิจของผู้บริหาร และผมอยากจะให้คนที่เกี่ยวข้องไปดูของจริงบ้างไปดูบ้างไม่ใช่นั่งงมเทียนกันอยู่แบบนี้ ลงไปดูบ้างทางเข้าบ้านประชาชนขาดบอกว่าใช้ชีวิตได้ตามปกติ เด็กนักเรียนต้องเดินอ้อมออกมาและสมบัติที่เขาซื้อมาต้องไปจอดไว้ข้างถนนตั้งแต่วันที่ 2 ตุลาคม 2562 ผมอยากทราบว่าท่านผู้บริหารยังมีหน้าที่จะเดินไปแถวหมู่ที่ 5 ตำบลเขาขาวอีกไหม ส่วนตรงไหนที่ชาวบ้านไม่เดือดร้อนก็ซ่อมแซมกันแต่ตรงไหนที่ชาวบ้านเดือดร้อนนี่ไม่ทำ แล้วมาอ้างข้างๆคูๆว่าไม่เข้าหลักการบ้างไม่เข้าระเบียบบ้าง ท่านลองไปอ่านกฎหมายให้ทุกตัวดูสิครับ เขาไม่ได้ห้ามแต่เขาเขียนกฎหมายให้ช่วยประชาชนแต่พอให้ท่านผู้บริหารตอบท่านก็ตอบว่าผมก็อยากช่วยเหลือประชาชนเหมือนกันแต่ว่าติดขัดโน้นติดขัดนี่และก็ไม่เคยประสบความสำเร็จสักครั้งหนึ่ง ขอบคุณมากครับท่านประธาน

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิก หมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ดิฉันขอนำเรียนถามท่านผู้ที่รับผิดชอบเรื่องของการจัดซื้อปั้มซับเมริส์ระบบประปาหมู่บ้านของแต่ละหมู่ที่ตั้งไว้ในงบประมาณว่าทำไมถึงจัดซื้อไม่ได้ โดยเฉพาะจุดประปาของหมู่ที่ 3 บังเอิญว่าปั๊มซับเมริส์ได้เสียพร้อมกันทั้งสองลูกชาวบ้านจึงได้รับความเดือดร้อนอย่างมาก และได้มาขอน้ำจาก อบต.เขาขาว ก็สามารถส่งได้แค่วันละเที่ยวถึงสองเที่ยว ซึ่งมีชาวบ้านใช้น้ำจากสองจุดนี้รวม 60 กว่าครอบครัว ท่านคิดดูว่าท่านทำงานกันยังไงทำไมถึงซื้อปั๊มซับเมริส์แค่นี้ไม่ได้ เรื่องที่สองเรื่องน้ำที่ศูนย์พัฒนาเด็กเล็กด้วยความกรุณาของผู้ปกครองได้ถ่ายรูปถังน้ำทั้ง 3 ถังนี้มาให้ดิฉันดู ดิฉันอยากให้ท่านผู้บริหารช่วยพิจารณาดูด้วยว่าท่านใช้ถัง 3 ลูก ตั้งไว้ด้านล่างท่านจะแก้ไขปัญหาอย่างไรที่จะให้เด็กได้ เพราะดิฉันเห็นสภาพที่รถน้ำของ อบต.เขาขาว นำน้ำไปใส่ให้ที่ ศพด.วันละกี่ร้อยลิตรและวันละไม่รู้กี่ครั้ง แล้วไหนรถน้ำจะต้องไปจัดส่งให้ชาวบ้านอีก รบกวนท่านช่วยทีเถอะค่ะ ในเมื่อถังก็มีแล้วขอให้ท่านช่วยให้มีน้ำที่ ศพด.ด้วยนะคะ และขอให้ท่านผู้บริหารช่วยชี้แจงด้วยว่างบประมาณนี้มาจากไหนแล้วทำไมถึงยังอยู่แบบนี้ เรื่องต่อไปคือเรื่องที่จะขอขอบคุณและชื่นชมเรื่องโครงการปรับปรุงซ่อมถนนปากทางเข้าโรงงานบ้านสหกรณ์ ซึ่งดิฉันได้พูดหลายครั้งมากซึ่งหากใครผ่านไปผ่านมาก็จะเห็นท่อหลุดแต่ตอนนี้ได้ซ่อมเรียบร้อยแล้วค่ะ แต่ไม่รู้ว่าเวลาฝนตกจะเป็นอีกไหม ก็ต้องขอให้ท่านผู้บริหารช่วยดูด้วยนะค่ะ ส่วนอีกเรื่องก็คือเรื่องของถนนที่ท่อเหลี่ยมซอยไปบ้านนายสมใจ ท่านก็ได้ทำให้เสร็จเรียบร้อยแล้วก็ต้องขอขอบคุณไว้ล่วงหน้าด้วยนะค่ะ และขอชี้แจงอีกหนึ่งเรื่องก็คือเรื่องในฐานะคณะกรรมการกองทุนพัฒนาหลักประกันสุขภาพ ซึ่งมีท่านนายกเป็นประธานขอชี้แจงเกี่ยวกับงบประมาณของกองทุนสักนิด คือ สปสช. ซึ่งเป็นตัวย่อจากสำนักงานหลักประกันสุขภาพแห่งชาติ งบนี้เราได้งบประมาณจากปี 2563 คงเหลือเงิน 785,004 บาท มีทั้งหมด 46 โครงการซึ่งสนับสนุนเรื่องของโรงพยาบาลส่งเสริมสุขภาพทั้ง 2 โรงก็คือ รพสต.บ้านไร่เหนือ และ รพสต.บ้านสหกรณ์ฯ รวมทั้ง 2 รพสต. จำนวน 13 โครงการ และแยกเป็นกลุ่มขององค์กรภาคประชาชนเป็น 31 โครงการ ในวงเงิน 655,000 บาท ซึ่งมีเหลือเงินในโครงการทั้งหมดที่สรุปยอดเป็นค่าใช้จ่ายในกองทุนจำนวน 107,000 บาท ใช้งบประมาณของโครงการ สปสช. 46 โครงการ เป็นยอดเงินทั้งหมด 1,298,533 บาท ขอบคุณมากค่ะท่านประธาน

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิก หมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ผมจะขอสอบถามความคืบหน้าเรื่องการขึ้นทะเบียนทางหลวงท้องถิ่นสายบ้านนายเนย หมู่ที่ 8 ระยะทาง 2 กิโลเมตร ซึ่งถนนเส้นนั้นเชื่อมกับทางหลวงชนบทไปไสส้าน – ทุ่งควาย ไปออกยังห้วยหวายแดงซึ่งเดินทางเข้าไปยังอำเภอบางขัน และไปทางคลองเสาเหนือได้ แต่ตรงนั้นมีสะพาน 1 จุด ก็จะต้องใช้งบประมาณที่ประมวลตามหลักวิชาช่างประมาณการไว้ จำนวน 5,000,000 - 6,000,000บาท ซึ่งหากทางหลวงเส้นนั้นได้ขึ้นเป็นทางหลวงท้องถิ่น โอกาสที่เราจะได้สนับสนุนงบประมาณจากกรมนั้นเราจะต้องขึ้นเป็นทางหลวงท้องถิ่น และพื้นที่ของชาวบ้านในส่วนนั้นเป็นพื้นที่ฉะโนดและได้กันพื้นที่ไว้เรียบร้อยแล้ว แต่หากให้รองบประมาณจากท้องถิ่นไปสร้างเองผมคิดว่าเราไม่มีเงินพอ ผมจึงขอความคืบหน้าในเรื่องนี้เพื่อเราจะมีโอกาสของบประมาณที่จะสนับสนุนได้ และเรื่องที่สองเรื่องประปาจุดบ้านอดีตผู้ใหญ่เขียว ตรงนั้นคือชุมชนหมู่ที่ 11 แต่ว่าชุมชนตรงนั้นได้มาใช้น้ำของจุดบ้านนายธีระ เรืองศักดิ์ อยู่ในตอนนี้ ผมก็ขอนำเรียนว่าประปาจุดนั้นก็ชำรุดมากแล้ว แต่จำนวนผู้ใช้น้ำก็มีถึง 150 ครัวเรือน ซึ่งจุดนั้นได้ใช้งานหนักมากและบ่อก็ไม่มีครับ ซึ่งปีที่ผ่านมาเราก็ไม่ได้ตั้งงบประมาณเพื่อเจาะบ่อเอาไว้ แต่เราได้ตั้งไว้ในงบประมาณปี 2563 ไว้แล้ว ซึ่งท่านคิดดูครับท่านผู้บริหารว่าท่านทำอะไรกันอยู่โครงการอื่นท่านสามารถทำได้แต่โครงการนี้ท่านมารอให้ช้าอยู่ งบประมาณแค่ 300,000 บาท เองครับ มีความเดือดร้อนหนักมากครับ หากท่านได้เจาะบ่อนี้ก็จะได้บรรเทาชาวบ้าน และประปาจุดนั้นไม่ได้ตั้งอยู่ที่สมดุลมันตั้งอยู่ที่ตรงกลางไม่ได้ตั้งอยู่ที่สูง ซึ่งชาวบ้านที่อยู่ที่สูงเขาก็ไม่ได้ใช้ต้องรอให้ชาวบ้านที่อยู่ด้านล่างปิดน้ำถึงจะได้ใช้ ซึ่งมันต้องรอจนถึงกลางดึก แล้วเวลาชาวบ้านต้องการจะซักผ้าละครับต้องลุกมีกลางดึกเพื่อมารอซักผ้า ผมจึงขอฝากท่านผู้บริหารรีบช่วยเหลือก่อนที่ชาวบ้านจะเข้ามาถึงที่ อบต. ไม่อย่างนั้นท่านจะเดือดร้อน และขอฝากเรื่องความเจริญซึ่งผมมองเป็นวิสัยทัศของตำบลเขาขาว ซึ่งผมได้มีเพื่อนเป็นช่างทางหลวงชนบทเขาก็ได้แนะนำมาแล้วว่าถนนสายคลองเสาว่าให้เอาปูนมาถม ซึ่งพอสอบถามก็บอกว่าเป็นถนนของ อบจ. และทาง อบจ.จะมาซ่อมแล้วจะมาเมื่อไหร่ครับ ซึ่งระเบียบมันก็มีอยู่ครับว่าถนนกว้างเท่านั้นสามารถบรรจุเป็นทางหลวงชนบทได้ แล้วท่านผู้บริหารไม่มีเพื่อนหรือครับท่านก็ปรึกษาหารือหาวิธีสิครับ เพราะถนนเส้นนั้นแค่ 20 กิโลเมตร เองนิครับไม่ใช่ท่านมารออยู่อย่างนี้ ท่านต้องไปจัดการหาวิธีไม่ใช่แค่รองบประมาณจาก อบจ. อยู่อย่างนี้ ท่านต้องต้องหาวิธีว่าจะทำอย่างไรให้ได้นำถนนไปขึ้นเป็นทางหลวงชนบท และในปีที่แล้วเขาขาวเราได้มา 2 ล้านบาท แต่จะทำถนนเส้นนั้นเป็นร้อยล้านมันเป็นไปไม่ได้นี้คือความเป็นจริงเพราะมันเกิดศักยภาพของท้องถิ่น เช่น สายหมู่ที่ 4 จากสายบ้านผู้ใหญ่ดำที่จะต้องตรงออกไปยังตำบลแก้วแสนสหกรณ์เค้าสร้างไว้แล้ว 20 เมตร ของเราก็ใช้ได้ครับ ก็ให้ท่านหาวิธีเจรจาสิครับ เผื่อให้คนเขาขาวได้ใช้ถนนเส้นนั้นเพื่อตัดไปยังสุราษฯหรือไปกรุงเทพฯ เพื่อให้ถนนเส้นนั้นขึ้นเป็นทางหลวงชนบท และในระเบียบมันก็มีอยู่ว่าถ้าถนนเส้นหนึ่งเส้นใดเป็นทางหลวงชนบทสามารถ เราไม่ต้องเอางบประมาณของอบต.เขาขาวไปพัฒนา และเราก็เอางบตรงนี้มาพัฒนาตำบลเขาขาวให้เจริญได้ ระเบียบมันมีอยู่แบบนี้ ซึ่งผมได้คุยกับพักพวก แล้วท่านไม่มีพักพวกเพื่อนบ้างหรือครับ เพื่อพัฒนาตำบลเขาขาวให้คนเขาขาวอยู่ดีกินดี เรื่องต่อไปเรื่องนี้ขอชื่นชมครับตามที่ท่านได้งบประมาณจากกรมของปีงบประมาณ 2563 มาจำนวน 2 สาย และได้ทำจัดซื้อจัดจ้างทำไปถึงไหนแล้วครับ เพราะชาวบ้านมีความคาดหวัง ผมก็ฝากแค่นี้ครับท่านประธาน ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิก หมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ดิฉันขอสอบถามเรื่องสายส่งน้ำของรถน้ำซึ่งสายน้ำรั่วเกือบครึ่งเส้น หลังจากจบการประชุมเดี๋ยวดิฉันจะถ่ายลงไลน์ อบต. ให้ดูนะค่ะว่าสายที่ส่งน้ำ เห็นแล้วสงสารชาวบ้านสงสารรถน้ำ รบกวนท่านรองวิรัช มะลิแก้วช่วยดูแลด้วยเนื่องจากท่านได้มีหน้าที่ดูแลเรื่องระบบประปา และขอชื่นชมท่านนะค่ะ เพราะวันก่อนปั๊มซับเมริส์ของหมู่ที่ 3 เสียไป 2 ตัว ท่านได้จัดซื้อให้แต่อาศัยเงินคนแก่ไปก่อน และตอนนี้คนแก่จะไปหาหมอนะค่ะรบกวนช่วยฝากด้วยเงินที่นำไปซื้อปั๊มซับเมริส์ ขอบคุณมากค่ะ

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ตามที่ผมได้ขอเอกสารคำร้องร้องทุกข์มาครับ ท่านประธานที่เคารพครับ ทางชาวบ้านหมู่ที่ 12 ได้เขียนคำร้องมาให้ทาง อบต.เขาขาว ไปซ่อมไฟ เมื่อวันที่ 23 ธันวาคม 2562 และได้ไปซ่อมเมื่อต้นเดือน มกราคม 2563 ส่วนอีกคำร้องผมได้เขียนเองเมื่อวันที่ 17 มกราคม 2563 เรื่องขอให้ซ่อมไฟฟ้าส่องสว่างบ้านผู้ใหญ่บุญฤทธิ์ เคี่ยมขาว เนื่องจากไฟฟ้าชำรุด จนถึงวันนี้ยังไม่มีการไปดำเนินการไปซ่อมแก้ไขเจ้าหน้าที่ไฟฟ้าที่รับผิดชอบตั้งแต่ผู้บังคับบัญชาจนถึงผู้ที่ทำงานทำอะไรกันอยู่ครับ เมื่อก่อนเขียนคำร้องมาท่านรองวิรัช บอกว่าให้ส่งมาให้ท่าน ท่านจะแทงหนังสือสั่งการให้ไปทำด่วนที่สุดแต่นี่ตั้งแต่เดือนมกราคม จนถึงวันนี้ไฟฟ้าแค่หลอดเดียวนิครับท่านประธาน พนักงานพวกนี้หมดสัญญาก็ไล่ออกให้หมดเลยครับข้าราชการท่านมีอำนาจท่านก็ย้ายให้หมดเลยครับ คำร้องตั้ง 17 มกราคม 2562 ยังไม่ไปทำ หากไปแล้วไม่ได้เหล้าสักกรม บุหรี่สักซอง ข้าวเที่ยงสักมื้อ จะไม่ยอมไปทำ ปล่อยให้ไฟฟ้ามืดอยู่อย่างนั้นทำงานกันอยู่อย่างนี้ทำกันได้ยังไงครับ ส่วนเรื่องต่อไปเรื่องขยะ ตามที่ อบต.เขาขาวได้จ้าง ผมขออนุญาตอ่านให้ฟัง สัญญาจ้างทั่วไป สัญญาฉบับนี้ทำขึ้น ณ.อบต.เขาขาว วันที่ 18 ตุลาคม 2562 ระหว่าง อบต.เขาขาว นายเกษม สังข์แก้ว กับ นายสมยศ หนูหนอง ได้ตกลงมีข้อความดังต่อไปนี้ ข้อที่ 1 ผู้ว่าจ้างตกลงจ้างและผู้รับจ้างตกลงรับจ้างทำงานจ้างเหมาเอกชนจัดเก็บขยะมูลฝอยและกำจัดขยะมูลฝอยในพื้นที่ตำบลเขาขาว ประจำปีงบประมาณ 2563 โดยวิธีเฉพาะเจาะจงโดยมีประมาณถังขยะทั้งสิ้น 1,047 ถัง จำนวน 16 ครึ่งตัน ระยะทางทั้งสิ้น 46.0 กิโลเมตร โดยกำหนดให้บริหารจัดการแต่ละเส้นทางวันเว้นวันแบ่งเป็น 2 โซน คือวันนี้เก็บตรงนี้ อีกวันเก็บตรงนี้ ในสัญญาจ้าง ผู้ว่าจ้างในนี้ก็ระบุอยู่ชัดครับว่าคือใคร แล้วตอนนี้กี่วันมาเก็บครั้งครับที่ชาวบ้านได้ด่าๆกันเรื่องการเก็บขยะ และผมก็ขอดูด้วยผู้ตรวจรับเก็บขยะแนบมันต้องมี เพราะในสัญญามันบอกว่าเก็บวันเว้นวัน จำนวน 16 เส้นทาง วันละ 8 เส้นทาง ตอนนี้ชาวบ้านด่าทุกวัน ผมพูดดูตามเอกสารเพราะมันเขียนเอาไว้ในสัญญาจ้าง ว่าเก็บวันเว้นวัน และเหตุการณ์มันเป็นแบบนี้ตั้งแต่เริ่มจ้าง ผู้ว่าจ้างผมไม่รู้ว่าเคยพูดบ้างไหมว่าได้ทำตามสัญญาจ้างหรือไม่ ผู้ว่าจ้างจะต้องคุยกับผู้รับจ้างว่าให้ปฏิบัติตามสัญญาจ้าง และอีกเรื่องผมยังไม่ได้รับเอกสารตรวจรับบ่อบาดาลครับ ขอบคุณมากครับ

**นายดำรงค์ อุ่นศร ประธานสภาฯ** ก่อนที่จะให้ท่านผู้บริหารชี้แจงผมขอฝากอีกหนึ่งเรื่องคือเรื่องการซื้อปั๊มซับเมริส์ตามข้อบัญญัติงบประมาณ 2563 ที่ตั้งเอาไว้ผมก็ไม่แน่ใจว่าติดขัดตรงไหน แต่ตามที่ผมไล่ตามไปดูของปีงบประมาณ 2562 ตั้งไว้เหมือนกันกับปีงบประมาณ 2563 แต่ในปีงบประมาณ 2562 สามารถจัดซื้อได้แต่ปีงบประมาณ 2563 ทำไมถึงจัดซื้อไม่ได้ ตรงนี้ผมก็มีข้อข้องใจว่ามันเป็นยังไง มันเกิดอะไรขึ้นแล้วถ้าตรงนี้เกิดอุปสรรค์ขึ้นมาจะทำยังไง จะช่วยเหลือชาวบ้านได้ยังไงเพราะเรื่องน้ำไม่สามารถรอได้คือ 2 – 3 วันต้องมีใช้หากรอเป็นเดือนคงรอไม่ได้ บางหมู่อาจจะไม่โชคดีเหมือนหมู่ที่ 3 ท่านสมาชิกบางท่านก็ไม่มีสำรองจ่ายก็ต้องลำบากสงสารชาวบ้านเขาครับ ขอเชิญท่านนายกลุกขึ้นชี้แจงท่านสมาชิกครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ผมต้องขอขอบคุณท่านสมาชิกทุกท่านที่ได้อภิปรายและสอบถาม ทุกปัญหาที่เกิดขึ้นในพื้นที่ของ อบต.เขาขาว ในปีงบประมาณ 2563 ขออนุญาตตอบตามที่ท่านสมาชิกในแต่ละหมู่ได้อภิปรายมานะครับ ตามที่ท่านสมาชิกหมู่ที่ 12 ได้สอบถามเรื่องถนนหน้าบ้านนายดวล ไฝดำ ก็อย่างที่ท่านได้บอกว่าตรงจุดนี้เราไม่ได้ใช้งบประมาณของ อบต. แต่เราใช้งบประมาณส่วนตัวในการช่วยเหลือพี่น้องประชาชน โดยได้ใช้ท่อจำนวน 4 ลูก เพราะว่าน้ำที่ลงมาจากสวนยางนั้นน้ำแรงมากก็เลยจำเป็นจะต้องใส่ท่อเพื่อจะให้น้ำไหลลงตามท่อและไหลลงด้านล่าง ผมก็ต้องขออภัยที่ยังไม่ได้ไปทำให้ แต่ฝ่ายกองสร้าง ตอนนี้ก็จะมีงบภัยแล้งที่ใช้ได้อยู่ในช่วงนี้เพราะมันจะเข้ากับสถานการณ์พอดี หน้าแล้งก็ไม่รู้ว่าจะแล้งจนถึงเมื่อไหร่และฝนจะตกอีกเมื่อไหร่ก็ยังไม่รู้ ผมก็ต้องมอบให้หัวหน้าฝ่ายก่อสร้างลงไปดูว่าคูระบายน้ำที่เราจะทำประมาณการได้กี่เมตร เรื่องที่สองคือเรื่องอาคารบังคับน้ำของหมู่ที่ 12 ตามที่ท่านได้ทราบว่ามีการร้องเรียนไปยังทุกส่วนทุกภาคของราชการว่าในช่วงนั้นผู้รับจ้างยังไม่ส่งมอบงานจ้างในขณะนี้ที่ผมได้เข้าไปดูงานก็เกือบเสร็จเรียบร้อยแต่ก็ยังขาดตกบกพร่องไปบ้าง และในส่วนของถนนที่ท่านสมาชิกได้อภิปรายนั้น ผมก็ได้คุยกับชลประทานด้วยวาจากับช่างของชลประทาน ท่านก็ได้บอกว่าขอให้ผมนั้นไปคุยกับผู้อำนวยการก่อนว่าเราจะหารือเรื่องถนนยังไงว่าเราจะทำเป็นหนังสือและแนบภาพถ่ายไปให้เขาดูว่าในขณะนี้ถนนสายนี้กว่าจำนวน 4 เมตร แค่นี้หลังจากท่านได้ทำหอบังคับน้ำแล้วถนนได้เหลือแค่ 3 เมตร เราก็จะเอารูปถ่ายตรงนี้ไปชี้แจงและแนบรูปถ่ายไปให้เป็นรูปประธรรมเป็นลายลักษณ์อักษร ตรงนี้ผมขอรับไปหารืออีกครั้งหนึ่งนะครับ ส่วนเรื่องโครงการเศรษฐกิจชุมชนผมขอให้นิติกรช่วยตอบท่านสมาชิก ขอเชิญครับ

**นายชิโนรส ประลมพ์กาญจน์ นิติกร** กราบเรียนท่านประธาน เรื่องเศรษฐกิจชุมชนจะมีปัญหาอยู่ก็คือ กลุ่มแตงโมหมู่ที่ 2 และกลุ่มเลี้ยงวัวหมู่ที่ 4 กลุ่มเลี้ยงวัวหมู่ที่ 7 และกลุ่มเลี้ยงไก่หมู่ที่ 1 คือในตอนนี้ทั้ง 4 กลุ่ม ได้ขอบังคับคดีไปเพราะว่ามีการจ่ายบ้างไม่จ่ายบ้าง และเมื่อวันที่ 31 มกราคม 2563 ผมได้ทำหนังสือไปยังสำนักงานที่ดิน และสหกรณ์นิคมฯ เพราะตอนนี้เราอยู่ในกระบวนการขอบังคับคดีไปแล้ว ส่วนกลุ่มที่ขอยึดทรัพย์สินล่าสุดก็เมื่อวันที่ 31 มกราคม 2563 คือกลุ่มแตงโมหมู่ที่ 2 และกลุ่มเลี้ยงวัวหมู่ที่ 4 ก็ต้องให้ที่ดินและสหกรณ์ดูให้ว่ามีให้ยึดทรัพย์ตรงไหนบ้างปรากฏว่ามีให้โฉนดที่ดินและมีเงินฝากในบัญชีเพื่อจะยึดเงินมาชำระหนี้ ส่วนอีกหนึ่งกลุ่มก็คือกลุ่มเลี้ยงวัวหมู่ที่ 7 ผมก็ยังรอบังคับคดีและได้สืบหาทรัพย์สินเพื่อยึดมาขายเข้าตลาดเพื่อให้บังคับคดีดำเนินการขายทอดตลาดต่อไป ส่วนเรื่องยอดค้างชำระเท่าไหร่ผมขอให้ทางกองคลังเป็นฝ่ายชี้แจงต่อไปครับ ขอบคุณครับ

**นางเพ็ญศรี ประเสริฐวรพงศ์ ผู้อำนวยการกองคลัง** กราบเรียนท่านประธาน คณะผู้บริหารและสมาชิกทุกท่าน การชำระมีดังนี้ 1. กลุ่มแตงโมหมู่ที่ 2 ได้ชำระมา 1,500บาท และก็ไม่ชำระอีกเลย 2. กลุ่มเลี้ยงวัวพันธ์พื้นเมืองหมู่ที่ 4 ชำระมา 10,000บาท ตอนนี้ค้าง 2 เดือนคือเดือนธันวาคม 2562 – มกราคม 2563 3. กลุ่มเลี้ยงวัวพันธ์พื้นบ้านหมู่ที่ 7 ชำระมา 12,000 บาท ตอนนี้ค้างเดือนพฤศจิกายน 2562 – กุมภาพันธ์ 2563 4.กลุ่มเลี้ยงไก่พันธ์และไก่พื้นเมืองหมู่ที่ 7 ได้นำมาชำระ 3,000 บาท และก็ไม่ได้ชำระตั้งแต่เดือนมีนาคม 2562 – มกราคม 2563 ค่ะ ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 เรื่องโครงการเศรษฐกิจชุมชน ตามที่นิติกรได้รายงานการดำเนินคดี ผู้อำนวยการกองคลังได้ชี้แจงค่ายอดชำระ แต่เมื่อสักครู่ผมขอเอกสารที่แต่ละกลุ่มได้กู้ยอดไปตั้งแต่ 4 – 5 เดือนที่ผ่านมานี้ว่าเขากู้ไปแล้วเขาได้ทำตามวัตถุประสงค์หรือไม่ เช่น กลุ่มไหนเลี้ยงไก่ ตอนนี้ไก่ ตัวขนาดไหนแล้วและแน่นอนว่ากรรมการโครงการนี้จะต้องลงไปตรวจอย่างน้อยก็เป็นโครงการส่งเสริมอาชีพ เรื่องถัดไปคือเรื่องดำเนินคดีในวันที่ 5 กุมภาพันธ์ 2559 นิติกรได้แจ้งว่ากลุ่มที่มีปัญหาอยู่ 8 กลุ่ม ส่งอัยการไปแล้ว 2 กลุ่ม นั้นหมายถึงรออีก 6 กลุ่ม และวันที่ 21 มกราคม 2562 ในใบปรมาภิไธย นั้นองค์การบริหารส่วนตำบลเขาขาวได้ทำการฟ้องไปแล้วจำนวน 4 กลุ่ม ก็ยังเหลืออีก 2 กลุ่ม คือกลุ่มไหนบ้างช่วยชี้แจงด้วยครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ

**นางเพ็ญศรี ประเสริฐวรพงศ์ ผู้อำนวยการกองคลัง** กราบเรียนท่านประธาน คณะผู้บริหารและสมาชิกทุกท่าน กลุ่มที่ยังไม่ได้ฟ้องก็คือกลุ่มผลิตน้ำดื่มหมู่ที่ 4 และกลุ่มเลี้ยงสุกรบ้านคลองทรายขาวหมู่ที่ 1 ตอนนี้เรื่องอยู่ที่อำเภอค่ะ

**นายดำรงค์ อุ่นศร ประธานสภาฯ** แล้วทำไมถึงไม่ฟ้องครับ

**นายชิโนรส ประลมพ์กาญจน์ นิติกร** กราบเรียนท่านประธาน ในกรณีนี้คือหมดอายุความไปแล้วครับทำการฟ้องร้องไม่ได้เพราะมีหลายฝ่ายที่เกี่ยวข้องก็ต้องส่งเรื่องละเมิดไปที่อำเภอเพื่อให้อำเภอตอบกลับมาครับ

**นายดำรงค์ อุ่นศร ประธานสภาฯ** แล้วก่อนหน้าที่จะขาดอายุความท่านไปอยู่ตรงไหนทำไมถึงไม่ดำเนินการ

**นายชิโนรส ประลมพ์กาญจน์ นิติกร** กราบเรียนท่านประธาน ผมก็ได้เสนอไปที่นายกแล้ว และส่งเอกสารไปยังอำเภอ ผมก็ทำตามหน้าที่แล้วครับ

**นายดำรงค์ อุ่นศร ประธานสภาฯ** ครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ตามเอกสารที่ส่งไปยังสหกรณ์นิคมเขาขาว และสหกรณ์นิคมทุ่งสง มีอยู่ 2 กลุ่ม คือกลุ่มแตงโมหมู่ที่ 2 และกลุ่มเลี้ยงวัวพันธ์พื้นเมืองหมู่ที่ 4 ให้ตรวจสอบเงินฝากและเราจะทำหนังสือตอบกลับมา และผมขอแนะนำครับว่าให้สอบคนเดียวต่อหนึ่งกลุ่มไม่ต้องไปฟ้องทั้งเก้าคนสิบคน

**นายชิโนรส ประลมพ์กาญจน์ นิติกร** กราบเรียนท่านประธาน การฟ้องเป็นอย่างนี้ครับอัยการจะไม่ให้ฟ้องแค่คนเดียวเขาจะให้ฟ้องทั้งหมดเพราะว่าเป็นกลุ่ม เพราะหากฟ้องแค่คนเดียวกรณีเขาไม่มีหลักทรัพย์ ผมก็จะโดนรับผิดชอบเพราะอัยการบังคับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ใช่ครับคุณก็ต้องรับผิดชอบด้วย เพราะที่ผมแนะนำไปให้คุณไปตรวจสอบหลักทรัพย์มา ในคนใดคนหนึ่งคุณก็ฟ้อง แล้วคุณจะไปฟ้องทำไมคนที่ไม่มีหลักทรัพย์ ถ้าเขาไม่มีหลักทรัพย์คุณก็ต้องรับผิดชอบแน่นอนอยู่แล้วครับ

**นายชิโนรส ประลมพ์กาญจน์ นิติกร** กราบเรียนท่านประธาน ตามหลักการคือเราจะไปขอดูไม่ได้เราต้องทำหลักศาลมีคำพิพากษาแล้ว เพราะหากอยู่เฉยๆแล้วไปขอดูบัญชีนี้ก็ไม่ถูกต้องครับ เพราะเป็นความลับของลูกค้าครับ ผิดกฎหมายคุ้มครองครับ

**นายบรรจงกิจ บุญโชติ รองประธานสภาฯ** จากประสบการณ์ที่ทางสหกรณ์ทำกันอยู่ในตอนนี้คุณจะค้ำสองคนสามคนก็แล้วแต่ แต่หากผมตรวจสอบแล้วว่าคุณมีเงินอยู่มีหลักทรัพย์ ผมจะฟ้องแค่คนนี้คนเดียวที่เหลือเขาจะไปฟ้องร้องกันก็เรื่องของเขา เราเอาแค่ของเราให้ครบก็พอของคนอื่นเขาก็ไปจัดการกันเอง เพราะฉะนั้นหลักการตรวจสอบหลักทรัพย์นี้ คุณจะฟ้องร้องกันกี่รอบแล้วผมไม่รู้ แต่ที่สหกรณ์นี่ผมฟ้องทุกเดือนจะค้ำกี่คนผมไม่รู้หากตรวจสอบแล้วคนนี้มีที่ดินฟ้องเพียงคนเดียวที่เหลือเรื่องของเขาเราเอาให้ครบก็พอ

**นายชิโนรส ประลมพ์กาญจน์ นิติกร** กราบเรียนท่านประธาน คือมันเป็นอย่างนี้ครับทางสหกรณ์ได้ตรวจสอบทรัพย์สินแต่ของเราไม่ได้ตรวจสอบเมื่อให้กู้แล้วแค่ให้มาทำสัญญาเลยครับ

**นายบรรจงกิจ บุญโชติ รองประธานสภาฯ** ใช่ครับสหกรณ์เราใช้โฉนดค้ำประกันและอีกอย่างก็คือใช่คนค้ำและบุคคลค้ำประกันเราก็ไม่รู้ว่าเขานั้นมีหรือไม่มี คุณไม่เข้าใจหรือยังไงครับว่าผมให้คุณไปตรวจสอบว่าทั้ง 9 คนนี้ใครมีโฉนดก็ไปฟ้องคนนั้น คุณลองทำอย่างผมดูครับเพราะสหกรณ์ทำอยู่ทุกวันนี้

**นายชิโนรส ประลมพ์กาญจน์ นิติกร** กราบเรียนท่านประธาน คือผมอยากจะแจ้งให้ทราบว่าระเบียบของสหกรณ์กับระเบียบของ อบต. มีระเบียบที่ไม่เหมือนกัน ของ อบต.ใช้ระเบียบกระทรวงมหาดไทยว่าด้วยโครงการเศรษฐกิจชุมชน ถ้าผมไปตรวจสอบทรัพย์สินอย่างนี้ เขาก็สามารถร้องเรียนไปที่อำเภอได้ครับ

**นายบรรจงกิจ บุญโชติ รองประธานสภาฯ** ผมพูดถึงการฟ้องร้องทั่วไปครับ ระเบียบการฟ้องร้องทั่วไปหมายถึงบริษัทเอกชน บริษัททั่วไปทั้งประเทศนี้ถ้าไม่เกี่ยวกับสหกรณ์อะไรนี้เขาต้องตรวจทรัพย์สิน และผมขอถามคุณก่อนครับว่าคุณได้ทำการตรวจทรัพย์สินเขาก่อนไหมครับ

**นายชิโนรส ประลมพ์กาญจน์ นิติกร** กราบเรียนท่านประธาน ไม่ได้ตรวจครับ

**นายบรรจงกิจ บุญโชติ รองประธานสภาฯ** แล้วหากคุณจะขอบังคับคดีคุณตรวจทรัพย์สินก่อนไหม

**นายชิโนรส ประลมพ์กาญจน์ นิติกร** กราบเรียนท่านประธาน ไม่ได้ตรวจครับเพราะบางคนผมก็ไม่รู้จักเจอกันแค่วันทำสัญญาวันเดียวครับ

**นายบรรจงกิจ บุญโชติ รองประธานสภาฯ** หากคุณทำอย่างนั้นยังไงคุณก็ไม่ได้เงินคืน คุณลองทำอย่างที่ผมบอกหรือจะให้ผมเป็นที่ปรึกษาคุณไหม แล้วคุณจะฟ้องร้องได้สบาย

**นายชิโนรส ประลมพ์กาญจน์ นิติกร** กราบเรียนท่านประธาน ผมจะขอเรียนว่าเรื่องโครงการเศรษฐกิจชุมชนนี้ อบต.ทั่วทั้งประเทศเขาก็มีการฟ้องร้องกันทั้งนั้นครับ เพราะเราไม่มีอำนาจในการตรวจสอบ เรามีแค่อำนาจในการให้กู้เท่านั้น

**นายดำรงค์ อุ่นศร ประธานสภาฯ** ขอบคุณครับ ตามที่ผมได้ดูเรื่องโครงการเศรษฐกิจชุมชนแล้วว่ามันจะมีปัญหาไม่สิ้นสุด หากไม่รู้จักที่จะแก้ไข เราต้องเริ่มตั้งแต่วันนี้และต้องแก้ไขให้ได้ ต่อไปมันจะหมดปัญหาไปผมก็เคยคุยไปแล้ว ขนาดผมจะขอดูเอกสารก็ยังดูไม่ได้เพราะปกปิด แล้วมันเป็นเอกสารลับของ อบต. หรือไม่ครับ หากท่านจะบริหาร อบต. แบบนี้ให้ไปบริหารที่บ้านลูกเมียแค่นั้น เพราะนี้คือการบริหารงบประมาณแผ่นดินจะบริหารไม่ให้ใครทราบไม่ได้ครับ ขอเรียนแค่นี้ เช่น สมาชิกหมู่ที่ 3 จะขอดูโครงการที่โดนฟ้องร้องจากนิติกรครับ ยังให้ดูไม่ได้เขาบอกว่าทางนายกไม่ให้ หากท่านบริหารอย่างนี้ให้ไปบริหารลูกกับเมีย อย่ามาบริหารงบประมาณแผ่นดิน เพราะมันเป็นงบประมาณของชาวบ้านเขาไม่ใช่เงินของเราให้ท่านไปเลิกคิด หากท่านเลิกคิดไม่ได้ให้ท่านไปบริหารที่บ้านอย่ามาบริหารงบประมาณแผ่นดิน ยังมีสมาชิกท่านใดอีกไหมครับ ขอให้ท่านนายกได้อภิปรายต่อครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ต่อไปคือเรื่องรถกู้ชีพตามที่ท่านสมาชิกหมู่ที่ 12 ได้อภิปราย ว่าในขณะนี้เราก็ได้ใช้รถเยอะในเรื่องของการบริการพี่น้องประชาชน แต่บางครั้งรถของเราก็ไม่พร้อมใช้งาน ผมก็ได้ดูแล้วครับว่ามีหลายๆอย่างที่ใช้งานไม่ได้ และเราก็ได้มีน้องเจ้าพนักงานป้องกันฯย้ายมาใหม่ด้วยครับ เดี๋ยวผมก็จะเรียกมาคุยเรื่องของรถกู้ชีพกู้ภัยและเรื่องของสมาชิก อปพร. ซึ่งเราได้มีจำนวนมากแต่ตอนนี้ก็มีจำนวนลดลง ก็ต้องเรียกมาคุยกันใหม่ทั้งหมดในเรื่องของการบริการประชาชน เพราะเรามีหน้าที่ตามกฎหมายรองรับสำหรับสมาชิก อปพร. และเรื่องรถทางผู้ช่วยเจ้าพนักงานป้องกันก็ได้เขียนรายละเอียดมาแล้วครับว่าตรงไหนชำรุดเสียหาย อีกอย่างรถก็มีอายุการใช้งานเป็นเวลาสิบปีแล้วด้วยมันก็ต้องมีการชำรุดไปบ้าง แต่หากมีการเกิดเหตุเร่งด่วน เช่น เมื่อคืนตอนสองทุ่มก็คนเจ็บได้นำตัวไปยังโรงพยาบาลทุ่งสง และเมื่อคืนเราก็ได้ไปช่วยรถน้ำไฟไหม้ในพื้นที่หมู่ที่ 4 เรื่องต่อไปคือเรื่องบ่อบาดาลซอยลุงเท่ง ที่ได้ตรวจรับมาหลายเดือนแล้วผมก็จะนำเรียนว่า เรื่องมิสเตอร์เขาไม่น่าจะยกไปเพราะผมก็ไม่ทราบว่าเขายกไปเมื่อไหร่ และผมก็ได้ไปเช็คที่การไฟฟ้าเขาได้บอกมาว่าหากจะให้เขามาติดตั้งใหม่มีค่าใช้จ่ายทั้งหมด 4,107 บาท ผมก็ได้คุยกับท่านสุริยันต์ ยิ้มสุด ว่าผมจะดำเนินการให้เพราะว่าเงินมันก็ไม่มาก ทางไฟฟ้าก็มีท่านผู้จัดการคนใหม่ท่านก็ได้คุยทางโทรศัพท์กับผมว่าในกรณีนี้ให้ทาง อบต. ขอยกเว้นเรื่องค่าประกัน ในระเบียบของการไฟฟ้าส่วนภูมิภาคว่าจะมีค่าประกันมิสเตอร์หากไม่เกิน 15 แอมป์ ประมาณ 4,000 บาท แต่ว่าผมคุยกับผู้จัดการว่าผมขอได้ไหมผมจะขอยกเว้นเพราะตรงนี้ทาง อบต. เป็นผู้รับผิดชอบไม่สามารถเรียกเก็บกับพี่น้องได้เขาก็เลยให้ทำเป็นหนังสือไป ที่มีปัญหาอยู่ในขณะนี้ก็มีทั้งหมด 3 จุด ซึ่งได้ทำเสร็จไปหลายเดือนแล้ว และเมื่อก่อนนั้นจะมีคนรับผิดชอบเก็บค่าน้ำเพื่อไปจ่ายค่าไฟฟ้า แต่ปัจจุบันนี้ไม่มีครับ เลยจะตามหาคนที่เก็บคนเก่าเพื่อจะสอบถามว่าเก็บเงินไปแล้วเอาไปไหนแล้วตอนนี้เงินเหลือเท่าไหร่ เพราะได้ค้างค่าไฟฟ้าจำนวนเงินหมื่นกว่าบาทครับ ผมก็ต้องผสานกับท่านสมาชิกว่าเงินตรงนั้นเหลือเท่าไหร่ให้เขามาคุยกับผม เพราะผมก็ขอลดค่าประกันไว้สี่พันบาท เหลืออีกเจ็ดพันกว่าให้เขาเอามาให้ผมแล้วผมจะไปจัดการให้เลยครับอันนี้คือของหมู่ที่ 1 ส่วนของหมู่ที่ 12 เราได้ทำขอยกเว้นไปแล้วจากสี่พันกว่าก็ เหลือร้อยกว่าบาทผมได้จัดการไปแล้วไม่เป็นไร และหมู่ที่ 7 จุดบ้านนายถาวร แก่นแก้ว จุดนี้ก็โดนยกเช็คดูแล้วจำนวนเงินก็สี่พันกว่าบาทอีกครับ ผมก็คงจะต้องขอทำเป็นหนังสือขอยกเว้นเช่นกัน เรื่องนี้ผมขอผสานไปยังการไฟฟ้าอีกทีครับ และขอความกรุณาให้ท่านสมาชิกได้ช่วยดูกันด้วยผมก็เข้าใจว่าในขณะนี้ได้เกิดภาวะแล้งผมก็ขอให้ช่วยดูแลเรื่องถังประปากันด้วยและค่าไฟฟ้าหากไม่เหนื่อยบากกว่าแรงท่านอย่าให้เขายกไปครับ อบต.เขาขาว ของเรา และ อบต.นาไม้ไผ่ นี่หนักกว่า อบต.อื่นๆ เลยครับ ผมขอความกรุณาให้ท่านช่วยเช็คดูด้วยในเรื่องของการจัดเก็บค่าน้ำครับ ต่อไปตามที่ท่านสมาชิกหมู่ที่ 5 ได้อภิปรายเรื่องของภัยพิบัติที่เกิดขึ้นมาในช่วง 3 – 4 เดือนที่ผ่านมาตอนนี้ผมก็จะให้หัวหน้าฝ่ายก่อสร้างได้ไปตรวจดูว่าตรงนี้มันมีผลยังไงที่ไม่สามารถจ่ายได้ เพราะงบกลางเราก็มี ผมก็ต้องมอบหมายให้ช่างฉลาดช่วยดูแลทั้ง 2 จุดเลยครับ และตามที่ท่านสมาชิกหมู่ที่ 3 ได้อภิปรายเรื่องของปั๊มซับเมริส์ผมก็อยากจะนำเรียนว่า จากในข้อบัญญัติปีงบประมาณ 2562 ซึ่งเราได้บัญญัติไว้ซื้อซับเมริส์มีรายละเอียดทั้งหมดคือจะเป็นใบพัดเหล็กซึ่งเราซื้อในราคา 2,500 บาท สามารถซื้อได้แต่เป็นใบพัดพลาสติก และก็เหมือนกันครับ ปีงบประมาณ 2563 เราได้ตั้งไว้เหมือนกัน แต่ในขณะนี้ราคาสามหมื่นสี่พันกว่าบาท ผมจึงหารือกับท่านปลัดและช่างไฟฟ้าซึ่งเป็นผู้ตรวจท่านบอกว่าให้มีการแก้ไขก่อน เพราะราคาเมื่อ 6 เดือนที่ผ่านมาสามารถซื้อได้ในราคา 28,000บาท แต่ในตอนนี้ต้องซื้อในราคา 34,000 บาท ราคามันต่างกันเยอะ ผมก็เลยให้ทางผู้อำนวยการกองช่วยได้เสนอญัตติเพื่อแก้ไขให้เป็นใบพัดพลาสติกเหมือนเดิม และจัดซื้อในราคาประมาณ 28,500 บาท และขณะนี้ทางผู้อำนวยการกองช่างได้ทำหนังสือมาถึงผมแล้ว และก็ต้องเสนอเพื่อเปิดประชุมวิสามัญอีกครั้งครับ และคาดว่าจะจัดซื้อได้ในภายหลังจากนี้ เรื่องต่อไปเรื่องน้ำที่ ศพด.สมเด็จย่าฯ ซึ่งมีปัญหาเรื่องน้ำเพราะน้ำในสระหลัง ศพด.สมเด็จย่าฯ เหลือแค่ประมาณ 1 เมตร ก็คาดว่าจะหมดเร็วๆนี้ เพราะเราได้นำน้ำตรงนั้นไปบริการให้ชาวบ้านด้วย และ 2 – 3 วันที่ผ่านมาก็ไม่มีน้ำใช้และชาวบ้านแถวนั้นก็ไม่ได้ใช้ด้วย ส่วนในวันนี้ช่างก็กำลังไปดำเนินการแก้ไขเรื่องน้ำให้อยู่ ผมก็ผสานให้พี่น้องได้ใช้นะครับ ส่วนเรื่องถังผมได้คุยกับผู้อำนวยการกองการศึกษาฯว่าเราต้องหางบประมาณเพื่อให้ได้เอาถังขึ้นไปไว้และจัดซื้อปั๊มซับเมริส์หรือปั๊มแบบหอยโข่งเพื่อให้ได้ใช้น้ำแต่ ศพด.สมเด็จย่าฯ คาดว่าจะต้องปรับแผนก่อนในเรื่องน้ำใช้ และอีกเรื่องคือสายส่งน้ำตอนนี้กำลังจัดซื้อจัดจ้างแล้วและยังดำเนินการส่งมอบคาดว่าน่าจะเป็นสัปดาห์หน้าที่จะส่งมอบ ผมก็เห็นแล้วว่าสายส่งน้ำนั้นใช้ไม่ได้จริงๆ และในขณะนี้หากเราจะจัดซื้อจัดจ้างเราจะต้องรายงานราคา ในระบบบัญชีกลางทราบทั้งหมดหากระบบเข้าไม่ได้เราก็ไม่สามารถคีย์ได้อีกครับ ต่อไปตามที่ท่านสมาชิกหมู่ที่ 8 ได้อภิปราย การขึ้นทะเบียนทางหลวง ซึ่งผมก็ไม่ทราบด้วยว่าถนนของตำบลเรามีถนนที่เยอะที่สุดหรือไม่ แต่มีถนนที่อยู่ในระบบของเรา 101 สาย ซึ่งได้ขึ้นทะเบียนทางหลวงไปแล้ว 29 สาย แล้วก็กำลังส่งไปแล้วอีก 25 สาย ซึ่งรอหนังสือตอบกลับมา ก็เหลืออีกประมาณ 50 กว่าสายที่ไม่สามารถขึ้นทะเบียนทางหลวงได้เรื่องนี้ผมก็อยากจะสอบถามทางผู้อำนวยการกองช่างว่าสาเหตุใดที่ไมสามารถขึ้นทะเบียนทางหลวงได้ แต่วันนี้ท่านไม่มา หากท่านมาผมจะสอบถามให้นะครับสำหรับสมาชิกหมู่ที่ 8 และเรื่องการเจาะบ่อบาดาลหมู่ที่ 11 นั้น ผู้รับจ้างได้เสนอชื่อมาแล้วจำนวน 3 แห่ง คาดว่าสัปดาห์ก็ได้ดำเนินการทำสัญญาได้ ส่วนเรื่องทางหลวงชนบทที่สมาชิกหมู่ที่ 8 ได้เสนอมาผมก็เห็นด้วยครับ แต่ว่าขั้นตอนผมก็ไม่แน่ใจว่าเป็นอย่างไร เช่น สายคลองเสา เป็นอำนาจของ อบจ. ซึ่งแน่นอนว่าทาง อบจ. ไม่ให้สามารถมาทำให้เรา เว้นแต่เราจะทำหนังสือไป เช่น อบต.ลำนาว,อบต. บางขัน ทำหนังสือร่วมกันส่งไปยังนายก อบจ. ว่าตอนนี้ชาวบ้านก็ได้ด่าว่า อบต. ซึ่งคิดว่าเป็นถนนของ อบต. ในส่วนนี้ผมก็ไม่แน่ใจว่าเราจะดำเนินการได้หรือไม่ แต่ว่าตามที่ท่าน สส.ประกอบ รัตนพัน ได้อภิปรายในสภาหลังจากนั้นผมได้ทราบข่าวจากผู้บริหาร อบจ. ว่าได้มีงบประมาณแล้วทั้ง 2 สาย รวมถึงสายนาโพธิ์ด้วย แต่ผมก็ไม่แน่ใจว่าเขาจะได้ทำเมื่อไหร่ ก็ต้องขอบคุณท่านสมาชิกทุกคนที่ได้สะท้อนมา ณ.ที่นี่ ขอบคุณครับ

**นายดำรงค์ อุ่นศร ประธานสภาฯ** ครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ผมมีข้อสอบถามครับว่าตอนนี้ข้อบัญญัติของหมู่ที่ 5 ได้ไปถึงไหนแล้วผมรบกวนให้หมู่บ้านผมก่อนนะครับเพราะหมู่บ้านผมเดือดร้อน และเรื่องหม้อไฟฟ้าของจุดประปานั้น ผมสังเกตหลายครั้งแล้วครับที่ทาง อบต.เขาขาว ได้จ่ายไปให้ เพื่อนสมาชิกไปดูด้วยนะครับ ไม่ใช่ว่ามาบอกแต่ทาง อบต. ท่านใช้น้ำล้างก้นตัวเองแต่จะให้ใช้งบประมาณไปจ่ายให้ท่าน หลายครั้งแล้วครับ ผมสังเกต 2 หมู่นี้

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 เมื่อสักครู่นายกไม่ได้ชี้แจงเรื่องสัญญาจ้างเก็บขยะ ไม่เป็นไรครับ แต่ท่านต้องปฏิบัติตามเงื่อนไข ปฏิบัติตามสัญญาจ้าง และเรื่องการบริการประชาชนในเรื่องของคำร้องท่านช่วยจัดการให้ผมด้วยนะครับ และยังมีอีก 2 เรื่องครับท่านประธาน หนังสือตรวจรับงานจ้างจัดเก็บขยะใครคือผู้ตรวจรับงานจ้าง ที่ในสัญญานั้นระบุว่าเก็บวันเว้นวันใครเป็นผู้ตรวจรับ เรื่องต่อไปผลการดำเนินงานโครงการเศรษฐกิจชุมชนผู้ที่กู้ไปล่าสุดว่าเอาไปทำอะไรตรงวัตถุประสงค์หรือไม่ครับท่านประธาน

**นายดำรง อุ่นศร ประธานสภาฯ** ขอเชิญท่านรองวิรัช มะลิแก้ว ครับ

**นายวิรัช มะลิแก้ว รองนายก อบต.เขาขาว** เรียนท่านประธานสภาฯที่เคารพ ท่านสมาชิกผู้ทรงเกียรติ ผมมีเรื่องจะเรียนอยู่ 2 เรื่องครับ คือเรื่องประปาและเรื่องไฟฟ้า ตามที่ท่านสมาชิกหมู่ที่ 12 ได้อภิปรายว่า ไฟฟ้าแค่ดวงเดียวที่หน้าบ้านผู้ใหญ่บุญฤทธิ์ เคี่ยมขาว ผมต้องขอโทษแทนช่างไฟฟ้าเพราะว่าทั้งตำบลมีเป็นพันดวงแต่บางครั้งตกค้างไปบ้างต้องขออภัยด้วย แต่เรื่องหม้อไฟฟ้าอย่างที่ท่านสมาชิกหมู่ที่ 5 ได้บอกไปแล้วว่าให้ขอดูแลด้วย และผมก็ขอชมเชยท่านสมาชิกหมู่ที่ 3 ทั่ง 2 ท่าน กรณีเงินไม่พอจ่ายเขายังปรึกษาหารือและทดรองจ่ายบ่อยครั้ง เราไม่สามารถเอางบประมาณของ อบต. ไปจ่ายได้เราก็ต้องหามาจากที่อื่นครับ และเรื่องไฟฟ้าส่องสว่างผมจะขออภัยหากล่าช้า เพราะบางครั้งอุปกรณ์มันก็หมดไม่ใช่วันหรือสองวันเราจะสามารถจัดซื้อได้เพราะหากสั่งซื้อแล้วเราต้องจัดซื้อมาเป็นชุด หลายๆชุด และผมขอฝากให้สมาชิกทุกท่านช่วยกันตอนนี้เข้าหน้าแล้งแล้วผมเชื่อว่าค่าไฟฟ้าบางจุดอาจจะไม่พอจ่าย รบกวนทุกท่านช่วยเป็นหูเป็นตาเอาใจใส่ไปดูแลด้วยนะครับ

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 เรื่องมิสเตอร์ไฟฟ้าตามที่รองวิรัช ได้ชี้แจงมานั้น ผมจะเรียนว่ามิสเตอร์ไฟฟ้าของหมู่ที่ 12 นั้นไม่เคยมีปัญหาแต่ มิสเตอร์จุดนั้นยังไม่ได้เป็นของหมู่ที่ 12 แต่เป็นของ อบต.เขาขาว เพราะทางอบต.เขาขาว ยังไม่ส่งมอบให้กับพี่น้องชาวบ้านได้ใช้ทำให้มีปัญหา เพราะหมู่ที่ 12 ไม่เคยมีปัญหาเลยครับ หากทาง อบต. ดำเนินการให้แล้วเสร็จผมคิดว่าไม่มีปัญหา ขอบคุณมากครับ

**นายดำรงค์ อุ่นศร ประธานสภาฯ** เรื่องไฟฟ้าค่าน้ำประปาตรงนี้เราจะปัดความรับผิดชอบไม่ได้ เพราะหากผู้ใช้น้ำบริหารแล้วล้มเหลวเก็บเงินไม่ได้หม้อไฟฟ้าโดนยึดไป ปัญหาตรงนี้ก็ต้องเป็นของทาง อบต. ที่ผิดชอบเพราะเราเป็นผู้ดำเนินการเจาะสร้างให้เขา และเมื่อเขาได้ใช้น้ำแล้วก็เรียกเขามาประชุม ตั้งคณะทำงานขึ้นมาเพื่อดูแล แต่หากเราจะไม่สนใจเลยก็ไม่ได้เพราะงบประมาณตรงนั้นจะสูนไปเสียเปล่าครับ ยังมีท่านอื่นไหมครับ เมื่อไม่มีผมปิดประชุมครับ

**เลิกประชุมเวลา** **เวลา 16.00 น.**

(ลงชื่อ)............................................................ผู้จดรายงานการประชุม

(นางสาวพิสมัย สีใส)

สมาชิกสภาองค์การบริหารส่วนตำบลเขาขาว หมู่ที่ 3

ทำหน้าที่เลขานุการสภาองค์การบริหารส่วนตำบลเขาขาว

สภาองค์การบริหารส่วนตำบลได้มีมติรับรองรายงานการประชุมในการประชุมสภาฯ .เมื่อวันที่....................................................................................................

###### (ลงชื่อ)..........................………………………….........

(นายดำรงค์ อุ่นศร)

ประธานสภาองค์การบริหารส่วนตำบลเขาขาว

**รายงานการประชุมสภาองค์การบริหารส่วนตำบลเขาขาว**

**สมัยสามัญ สมัยที่ 1 ประจำปี พ.ศ.2563**

**เมื่อวันพฤหัสบดี ที่ 6 กุมภาพันธ์ ๒๕63 เวลา 13.0๐ น.**

ข้าพเจ้าคณะกรรมการตรวจรายงานการประชุม ผู้มีรายชื่อท้ายนี้ ได้ทำการตรวจสอบรายงานการประชุม สภาองค์การบริหารส่วนตำบลเขาขาว สมัยสามัญ สมัยที่ 1 ประจำปี พ.ศ.2563 เมื่อวันพฤหัสบดี ที่ 6 กุมภาพันธ์ พ.ศ.2563 ตามรายงานการประชุมสภา ซึ่งเลขานุการสภาองค์การบริหารส่วนตำบลเขาขาวได้จดไว้ เป็นที่เรียบร้อยแล้ว

ปรากฏว่ารายงานการประชุมมีความถูกต้องครบถ้วน สมบูรณ์และไม่มีข้อความที่ไม่เหมาะสมแต่ประการใด จึงได้ลงลายมือชื่อรับรองการตรวจรายงานการประชุมไว้เป็นที่เรียบร้อยแล้ว เมื่อวันพฤหัสบดี ที่ 27 กุมภาพันธ์ พ.ศ. 2563

(ลงชื่อ)...........................................................ประธานกรรมการตรวจรายงานฯ (นายเกรียงไกร หนูนวล)

สมาชิกสภา อบต.เขาขาว หมู่ที่ 7

(ลงชื่อ)...........................................................กรรมการตรวจรายงานฯ (นายสมโชค คงทอง)

สมาชิกสภา อบต.เขาขาว หมู่ที่ 9

(ลงชื่อ)...........................................................กรรมการ/เลขานุการตรวจรายงานฯ (นางสาวพิสมัย สีใส)

สมาชิกสภา อบต.เขาขาว หมู่ที่ 3